IBSA IJJANNOO KOREE DANDAMACHIIFTUU DHAABA ABO JIJJIIRAMAA AFRIKAA KIBBAA

ABOn jijjiiramaa B/G/Kamaal Galchuutiin hogganamu Augest/Hagayya 2/2015 ibsa ijjannoo baasee jira.Ibsi ijjannoo kunis kaayyoo kaleessa akaakayyootaa fi abbootii teenya irraa dhaaluudhaan jaallan qaqqaaliin irratti wareegaman,barattoonni qaroo ijaa saba Oromoo ta’an,dhiiraa fi dubartiin Oromoo akkasumas qaamni hawaasa Saba kanaa woliigalatti lubbuu jijjiirraa hin qabne aarsaa itti kafalan,itti hidhaman,qabeenya isaanii itti saamaman,biyyaa itti ari’aman fi Ilmaan Oromoo hayyuu fi gootowwan kumaatamaan lakkaayaman mana hidhaa waayyaannee adda addaa keessatti gidiraa biyya lafaa argaa jiran,gochi bineensummaa irratti raawwatamaa jiran,torture itti ta’aa jiran maqaa Dhaabaa fi Alaabaa teenyaa ta’uu ilmi Oromoo dhiiraa fi dubartiin xiqqaa fi guddaan waan beekudha. Haa ta’uu malee Dhaabni kuni saalfii tokkoon maleetti jijjiirraa hundee taasifna maqaa jedhuun sagantaa siyaasaa,maqaa dhaabaa alaabaa dhaabaa,asxaa dhaabaa,maqaa waraanaa, irbuu miseensotaa,ni jijjiirra jedhee dhuma irratti dhimmoota ciccimoo irratti murtiin maayii kan Hayyu Dureeti jedhanii yaaduun hedduu nu raajee jira. . Haa ta’uu malee nuti hogganootaa fi qondaalotiin akkasumas miseensotiin dhaaba kanaa yeroo maqaa,alaabaa fi asxaa dhaabaa kaleessa jaallan qaqqaaliin lubbuu jijjiirraa hin qabne itti kitiman,barattoonni kumootaan lakkaayaman itti wareegaman fi woliigalatti murni qaamoolee hawaasa Oromoo hundi jumlaadhaan ajjeefamanii,qabeenyaa saamamanii,biyyaa ari’amanii isaan kana jalaa hafan baqatanii biyya abbaa isaanii dhiisanii miliyoonni hedduu jireenya baqattummaa geegessaa kan jiran maqaa fi alaabaa ABOf jecha ta’uun odoo beekkamu Oromoo adha siyaasaa tokko jennee jalqaba irraa barsiifna jechuun, lubbuu hanga har’aa kaayyoo qaalii kanaaf wareegamee fi miidhaa maqaa kanaan ilmaan saba Oromoo irra gayee fi gayaa jiru gatii dhabsiisuu qofa osoo hin ta’in tarkaarfii kana duubaan harki diinaa ykn gita bittuu waayyaannee jiraachuu hubanna. Waan kana ta’eef nuti Hogganootni,qondaalotni akkasumas miseensotiin dhaaba kanaa Afrikaa kibbaa adda durummaan gocha kana kan balaaleffanu yoo ta’u gonkumaa ibsi ijjannoo Hagayya 2/2015 baye kun nu hin ilaallatu. Dhuma irratti gocha ibsa ijjannaa maqaa dhaaba kanaatiin labsame kana akka balaaleffattanii fi dura dhaabbattan akkasumas tokkummaa qabsaawotaa fi saba Oromoof irratti ciminaan hojjannee salphina akkanaa keessaa akka baanu waamicha Oromummaa fi Jaallummaa kan isiniif dhiyeessinu;Jaarmiyaalee siyaasaa Oromoo hunda,beektotaa fi hayyoota Oromoo,qabsaawota maqaa dhaaba kanaatiin miidhaan isin irra gaye hundi,kanneen mana hidhaa waayyaanneetti gidirfamaa jirtan hundi,barattoota Oromoo bilbisummaa saba kanaaf qabsoo hadhaayaa godhaa jirtan,akaasumas dhiiraa fi dubartoonni Oromoo gabrummaa keessa jiraachuun saba kanaa isin quuqu hundaaf waamicha isiniif dhiyeessinee jirra. Yoomiyyuu ADDI BILISUMMAA OROMOO /ABOn kallacha qabsoo ummata Oromooti! Oromiyaan dhiiga ilmaan isiitiin ni bilisoomti! Koree dandamachiiftuu ABO Jijjiiramaa Afrikaa Kibbaa I U Of!!!


Gareen ABO Jeneraal Kamaal Galchuun hoogganamu (ABO’n Jijjiiramaa) maqaa haarawa moggaafachuu isaa ibsa baaseen ifa godheera.

(awashpost) Gareen kuni maqaa Kallacha Walabummaa Oromiyaa (KWO) jedhee kan ufmoggaase kora dhaabichaa Adoolessa 30 – 31 Ameerikaa magaalaa Minisotaatti geggeeffateen ta’uus labseera. Gareen ABO Jijjiiramaa jijjiirraan maqaa dhaabichaa ammatti kan barbaachiseef Qabsoo Bilisummaa Oormoo kufaatiifi bacancara irraa dandamachiisuuf ta’uu ibsa isaa keessatti tuqeera. Dhaabbanni KWO kallattiin qabsoo isaa saba Oromoo bilisoomsuufi walabummaa Oromiyaa mirkaneessuu ta’uus jala sarareera. Kanas kan dhugoomsu, akka ibsi ijjannoo KWO agarsiisutti, daandii qabsoo siyaasaafi qawweetti dhimma bayuun. Kallachi Walabummaa Oromiyaa ibsa ijjannoo baase keessatti mootummaan Itoophiyaa bulchaa jiru heeraafi seera akka kabaju gaafatee, akkasumas hidhamtoota siyaasaa hundi haal-duree tokko malee gadi lakkifamuu qaban jedheera. Ummanni Oromoo hundis tokkummaan ka’ee mirgaafi haqa isaa akka kabajsiifatuuf KWO’n waamicha godheera. Oromoon bilisummaa isaafi walabummaa biyya isaatiif qabsaayuu ykn socho’uu qabas jedheera. Kallattiin qabsoo Oromoo, akka ibsa KWO’tti, Oromoofi jaarmayaalee Oromoo jiddutti osoo hintaane kan diina irratti fuulleffate ta’uun akka irra jiru hubachiiseera. Jaarmayaan Jeneraal Kamaaliin hoogganamu barbaachisummaa maqaa haarawaa eeruun alatti, maqaan haarofni Kallacha Walabummaa Oromiyaa jedhu kuni qabsoo bilisummaa funduratti tankaarfachiisuu irratti gummaacha maal akka qabaachuu malu ykn shoora maal akka taphachuu danda’u wonti ifatti kaaye hinjiru. Addi Bilisummaa Oromoo Jijjiiramaa kana dura Itoophiyaa ol’aantummaan seerafi dimokraasii keessatti kabajame keessatti mirgi Oromoo nitikfama amantaa jedhu qabaataa ture. Kan qabsayuufis Oromiyaa walabaa uumuuf osoo hintaane Itoophiyaa federeshiiniin dhugaa keessatti mirkanaaye; kan mirgi Oromoofi saboota hundaa keessatti kabajamu uumuuf ta’uu irra deddeebi’ee ibsaa ture. Amma garuu ibsa dhaabichaa irraa kan hubatamu jijjiirraa maqaa qofo osoo hintaane dhaabbanni kuni jijjiirraa kaayoos fiduu isaati; Oromiyaa walaba uumuuf kan qabsaayu. Gama biraatiin, alaabaafi asxaan dhaabichaa geeddaramuuf dhabuu isaa wanti ibsi KWO akeeke tokko hinjiru.


Kitaabni Dhimma madda Bunaa Ilaalchisee qophaa’uusaan kan jalqabaa ta’etokko Hayyuu Oromoo tokkoon gadi ba’e.

Barreessaan kun Garramuu Hayilee Firrisaa jedhama. Lixa Oromiyaati kan biqile Hayyuun barnootaa, seenaafi qorataan kun digirii lammataasaas kan xumure barnoota seenaatiinidha. Obbo Garramuu..H. Firrisaa leenjiiwwan barnootasaa gabbisan hedduu kan qabu, iddoo jiruufi itti ramadamee hojjetaa ture maratti nama jijjiiramaaafi kijibaaf iddoo hinlaanne, dantaa sabaafi dhalootaa dursuun kan beekamu, waan haaraa kalaquun naannoosaatti lammiisaatiin jaallatamudha. Haaluma kanaan sammuu Waaqni isaa kenneen ijoollee Oromoo guddisaa kan ture ta’uusaa duubeensaafi barattoonni isarra baratan, hiriyoonni isa faana hjjetaniifi hawaasni naannoo inni jiraatu jiraatan dhugaa isaaf bahaniiru. Hayyuun akkasii kun jajjabeeffamus qaba. Garramuun, kitaaba kana yeroof akka addunyaan kun haqa uummata Oromoo kana beektuuf Afaan Ingiliziitiin qopheesse. Gara fuuladuraattis gargaarsiifi haamileen keessan yoo cinaa ta’e Afaan Oromoofi Afaan Amaaraatiin qopheessee saba hubachuu qabu hubachiisuufi mirga abbeentaa bunaa irratti uummanni Oromoo waamamuu akka qabu hubachiisuuf qophii mara xumuree jira; ga’umsa kanaas nama qabudha!. Haaluma kanaan warreen miidiyaarra jirtanis gaafannoo dhiyyeessuufiin hojii kana sagalee Addunyaa biraan geessistan haata’u,…akkasumas hayyoonni, dargaggoonni, barsiisonniifi barattoonni hojii boonsaa kana fudhannee babal’isuun waan keenya ta’e kana mirgasaa halagaaf akka dabarsinee hinlaanneef dhaloonni kun dhaamsa keenya dabarfachuu qabnu dhaloonni kun dhaamsa keenya dabarfanna… Kitaabni kun kan inni ittiin adda ta’u keessaa muraasnisaa: 1. Waa’ee dhimma madda bunaarratti qorannoo jalqabaa ta’uusaafi ragaalee waggaa dhibba 600 oliitiin kan deggarameefi ragaa saayinsaawwaa ta’een kan dhiyaate ta’uusaa… 2. Seenaa sobaa halagaan booressiteefi dhimma argama bunaa ilaallchisee yaada waldhahaa ture haala qajeelaafi nama amansiisuu danda’uutiin hayyuun kun dhiyeessuusaa… 3. Leekchereraafi qorataa seenaatiin qophaa’uusaa … 4. Mata dureewwan kana booda qorannoo addaa addaatiif oolan mara of jalatti kan qabate ta’uusaa… 5. Hayyoota seenaa bebbeekamoofi qorattoota afaaniifi aadaatiin kan gulaalame ta’uusaa 6. Yaadota walfalmisiisaafi baay’ee dubbachiisaa ta’erratti deebii saayinsaawaa kan kenne ta’uusaa….. 7. Hojiin qophaa’e kun wiirtuu dhaabbata dhimma kanarratti gadifageenyaan qorachuu barbaaduuf utubaa ta’uusaafi 8. Mirgi abbentummaa(authentic right) bunaa Oromoon akka dhugumfatuuf carraa guddaa nuuf laata… Barreessaa, barsiisaafi Leekcherera keenya Garramuu H. Firrisaatiin baga gammadde jechaa, hayyoonni keenya ammas waan qoratamuu qabu mara qoratanii addunyaatti agaarsiisuudhaan boojuu seenaa nujalaa danqaman akka iddootti nuuf deebisaniif waamicha seenaa dabarsina. Kana booda iyyi dhimma Oromoo nibanbana!!! TEESSOO ARMAAN GADII KANAAN BARREESSICHA JAJJABEESSA, OONNACHIISAA, SICINAA JIRRA JEDHANII—Hayyuun kun ammallee hojii gurguddoo harkaati qaba!!! Email. geremewhaile@gmail.com Bilbila. 0911073633


IBSA IJJANNOO KOREE DAMDAMACHIIFTUU ABO JIJJIIRAM AFRIKAA KIBBAA

IBSA IJJANNOO KOREE DANDAMACHIIFTUU DHAABA ABO JIJJIIRAMAA AFRIKAA KIBBAA ABOn jijjiiramaa B/G/Kamaal Galchuutiin hogganamu Augest/Hagayya 2/2015 ibsa ijjannoo baasee jira.Ibsi ijjannoo kunis kaayyoo kaleessa akaakayyootaa fi abbootii teenya irraa dhaaluudhaan jaallan qaqqaaliin irratti wareegaman,barattoonni qaroo ijaa saba Oromoo ta’an,dhiiraa fi dubartiin Oromoo akkasumas qaamni hawaasa Saba kanaa woliigalatti lubbuu jijjiirraa hin qabne aarsaa itti kafalan,itti hidhaman,qabeenya isaanii itti saamaman,biyyaa itti ari’aman fi Ilmaan Oromoo hayyuu fi gootowwan kumaatamaan lakkaayaman mana hidhaa waayyaannee adda addaa keessatti gidiraa biyya lafaa argaa jiran,gochi bineensummaa irratti raawwatamaa jiran,torture itti ta’aa jiran maqaa Dhaabaa fi Alaabaa teenyaa ta’uu ilmi Oromoo dhiiraa fi dubartiin xiqqaa fi guddaan waan beekudha. Haa ta’uu malee Dhaabni kuni saalfii tokkoon maleetti jijjiirraa hundee taasifna maqaa jedhuun sagantaa siyaasaa,maqaa dhaabaa alaabaa dhaabaa,asxaa dhaabaa,maqaa waraanaa, irbuu miseensotaa,ni jijjiirra jedhee dhuma irratti dhimmoota ciccimoo irratti murtiin maayii ykn dhumaa kan Hayyu Dureeti jedhanii yaaduun hedduu nu raajee jira.Haa ta’uu malee nuti hogganootaa fi qondaalotiin akkasumas miseensotiin dhaaba kanaa yeroo maqaa,alaabaa fi asxaa dhaabaa kaleessa jaallan qaqqaaliin lubbuu jijjiirraa hin qabne itti kitiman,barattoonni kumootaan lakkaayaman itti wareegaman fi woliigalatti murni qaamoolee hawaasa Oromoo hundi jumlaadhaan ajjeefamanii,qabeenyaa saamamanii,biyyaa ari’amanii isaan kana jalaa hafan baqatanii biyya abbaa isaanii dhiisanii miliyoonni hedduu jireenya baqattummaa geegessaa kan jiran maqaa fi alaabaa ABOf jecha ta’uun odoo beekkamu Oromoo adha siyaasaa tokko jennee jalqaba irraa barsiifna jechuun, lubbuu hanga har’aa kaayyoo qaalii kanaaf wareegamee fi miidhaa maqaa kanaan ilmaan saba Oromoo irra gayee fi gayaa jiru gatii dhabsiisuu qofa osoo hin ta’in tarkaarfii kana duubaan harki diinaa ykn gita bittuu waayyaannee jiraachuu hubanna. Waan kana ta’eef nuti Hogganootni,qondaalotni akkasumas miseensotiin dhaaba kanaa Afrikaa kibbaa adda durummaan gocha kana kan balaaleffanu yoo ta’u gonkumaa ibsi ijjannoo Hagayya 2/2015 baye kun nu hin ilaallatu. Dhuma irratti gocha ibsa ijjannaa maqaa dhaaba kanaatiin labsame kana akka balaaleffattanii fi dura dhaabbattan akkasumas tokkummaa qabsaawotaa fi saba Oromoof irratti ciminaan hojjannee salphina akkanaa keessaa akka baanu waamicha Oromummaa fi Jaallummaa kan isiniif dhiyeessinu;Jaarmiyaalee siyaasaa Oromoo hunda,beektotaa fi hayyoota Oromoo,qabsaawota maqaa dhaaba kanaatiin miidhaan isin irra gaye hundi,kanneen mana hidhaa waayyaanneetti gidirfamaa jirtan hundi,barattoota Oromoo bilbisummaa saba kanaaf qabsoo hadhaayaa godhaa jirtan,akaasumas dhiiraa fi dubartoonni Oromoo gabrummaa keessa jiraachuun saba kanaa isin quuqu hundaaf waamicha isiniif dhiyeessinee jirra. Maqaa Koree Damdamachiiftuu ABO Jijjiiramaa Afrikaa Kibbaa: 1- Yaaddessaa Diinaa MGS fi Dura taa’aa Koree Seeraa fi Tooyannoo 2- J/AbdulRahmaan Huseen (WBO) Itti gaafatamaa Siyaasaa Godina Af/Kibbaa 3- J/Sh/Mahammad Baddaa———Jaarsa/Think Thank Dhaabaa 4- J/Abdii Kaawoo——————–Tooyataa Dhaabaa Godina Af/Kibbaa 5- J/Kamaal Aloo———————Dabballee Dhaabaa 6- Abdussamad Kadiir————–Miseensa Dhaabaa 7- Fessel AbdulQaadir————- Itti Gaafatamaa Dargaggootaa 8- Suleyman Huseen—————-Miseensa Dhaabaa 9- Turaa Bashiir———————Miseensa Dhaabaa 10- Hhseen Amaan—————-Itti Gaafatamaa Hawwisoo; yoo taanu bakka bu’ummaa miseensota keennaa qabaachuu kabajaadhaan Jaallanii fi Ummata Oromoof mirkaneessina. Yoomiyyuu ADDI BILISUMMAA OROMOO /ABOn kallacha qabsoo ummata Oromooti! Oromiyaan dhiiga ilmaan isiitiin ni bilisoomti! Koree dandamachiiftuu ABO Jijjiiramaa Afrikaa Kibbaa. August/Hagayya 3/2015 I U Of!!!


Koree Hawaasa Musliimootaa irratti murtiin hidhaa waggoota dheeraa murteeffame.

OMN:Oduu Hagayya 04,2015 Koree fala barbaadduu hawaasa Musliimaa hidhamanii turan irratti, mana murtii ol’aanaa Federaalatti, dhaddachi yakkaa arfaffaan, Hagayya 3 bara 2015 ooleen, namoota 18 yakkamtoota jechuun, murtii hidhaa waggoota 22 haga 7 tti dabarsuu isaa himame. Himatamtoonni murtiin yakkaa itti dabarfame kun, ragaa ittisaa dhiheeffachuuf gaafatanis, manni murtii iyyannaa isaanii harkatti duduu isaa, abukaattoo duraanii Obbo Tamaam Abbaa Bulguu OMN tti himan. Mootummaan humnaan biyya bulchaa jiru, koree fala barbaadduu musliima irratti yakka farra shororkeessummaatiin himachuun, murtii adabaa dabarsee akka jiru himamee jira. Koreen fala barbaadduu kun humnoota tikaa mootummaatiin qabamanii hidhamanii kan turan yoo ta’u, murtii tokko malee waggoota sadiif mana hidhaa adda addaa keessatti dararamaa akka turanillee ibsameera. Mana murtii ol’aanaa Federaalatti, dhaddachi yakkaa arfaffaan, Hagayya 3 bara 2015 ooleen, koree fala barbaadduu musliimaa 18 irratti himata farra shororkeessummaatiin yakkuudhaan, murtii hidhaa waggoota 7 haga 22 tti dabarsuu isaa ibasme. Himatamtoonni murtiin adabaa itti dabarfame kun, ragaa ittisaa dhiheeffachuuf gaafatanis, manni murtii iyyannaa isaanii dhorkachuu isaallee himame. Manni murtii Federaalaa, akka seera farra shororkeessummaatti, keeyyata afur jalatti himata dhisseen, namoonni kun, sochii geggeessuun, jeequmsaaf namoota kakaasuun yakkamtoota erga jedhee booda, murtii adabaa kana kan dabarsee yoo ta’u, murtiin kun, murtii haqa qabeessa akka hin taanellee himamaa jira. Hidhamatoonni kun haga waggoota shanan dhufuu keessatti, namoota kamiinuu wal qunnamuu fi, wal arguu akka hin dandeenne, manni murtii kun murteessuu isaa himame jira. Murtii adabaa koree fala barbaaduurratti dabarfame ilaalchisee, kanaan dura abukaatoo hidhamtoota kan turan obbo Tamaam Abbaa Bulguu dubbifnee jirra. Obbo Tamaam akka nuuf himanitti, manni murtii Federaalaa yakka tokko malee koree hawaasni musliimaa filatee ture irratti, murtii adabaa dabarsuun isaa, seera akka hin taanee fi, murtiin dabarfame kun haqa qabeessa miti jedhan. Namoonni murtiin adabaa itti dabrfame kun, mana hidhaa irraa gara mana murtiitti wayta deddeibi’aa turanitti, ragaalee ittisaa kuma jahaa ol dhiheeffatanii kan turan yoo ta’u, mannni murtii ammoo fudhatama dhabsiisuu isaa obbo Tamaam nutti himanii jiru. Obbo Tamaam akka jedhanitti, Manni murtii kun, himatamtoota kanneen sadarkaa afuritti adda qoodun, murtii adaba kan dabarse yoo ta’u, Sadarkaa tokkofaa irratti, himatamtoota galmee ustaaz Abubakar Ahmad jalatti himataman, laakkofsa 1 haga 4 jalatti adabbii hidhaa waggoota 22 dabarsee jira. Ustaaz Abubakar Ahmad, ustaaz Ahmaddiin Jabal, ustaaz, Yaasin Nuuru fi, ustaaz Kaamil Shamsuu irratti, hidhaan waggoota 22 kan dabarfamee yoo ta’u, sadarkaa lammaffaa jalatti ammoo, ustaaz Badruu Huseen, Saabir Yirguu, Muhaammad Abaatee, Abubakar Alamuu fi, Muniir Huseen irratti, hidhaa waggoota 18 tiin adabamuu isaanii beekkamee jira. Sadarkaa sadaffa irratti ammoo, hidhaa waggoota kudha shaniin kan adabaman, Sh/ Maket Muhee, She Sa’id Alii, Ustaaz Ahmad Musxafaa, Mubaarik Aadam fi, Kaalid Ibraahim yoo ta’an, sadarkaa Afrafaa jalatti ammoo, Muraad Shikuur, Ustaaz Nuuru Turkii, Ustaaz Bahaaru Umar fi, Yuusuf Geetachewoo irratti, murtiin hidhaa waggoota torbaa kan dabarfame ta’uu obbo Tamaam nutti himanii jriu. Obbo Tamaam itti dabaluun, koreen fala barbaadduu hawaasa Musliimaa kun, hawaasa Musliima biyyattiitin filamanii kan turan yoo ta’u, koree kanneen irratti murtii adabaa dabrsuun, guutuu hawaasa Muslimaatti murteessuudha jedhan. Kan gabaase Usmaan Ukkumee ti.


Mootummaa Itiyoopiyaa Kallattiin Jalaa Wal Dh’aee

Barreefama isa ammaa Ethiopia leaders in Disarry jedhu kana irraa ka’uudhaan itti gaafatamaan sagantaalee gaanfa Afrikaa Peter Heinlein Rene Lefort waliin gaaffii fi deebii gaggeessee jira.


Mee saamichaa biyyaa keenya oromiyaaf jijjirama maqaa biyya keenyaa dinaan jijjiramee waliin haa ilaalluu kan bara 1890 keessaaf kan bara kanaa!

Haa dubbiisnuu walumaan Biyyi oromiyaa akkuma beekamu kan ummata oromootii.namoota bara mililik duraatti finfinnee bulchaa ture naannoo yeroo ammaa dinnii “”Arat kilo”jedhee ittii baafamee nama tufaa muuna jedhamuutu bulchaa ture .tufaan ilma oromticha kush oromoo keessaa isa tokkoodha qee.een isiin hubataa jirtanu kun “”””qee’ee Tufaa Munaa “jedhamuun beekama .samichi lafaaf cunqursaan diinas baroota ssna keessa hammaachaa dhufuun aarsaan ummaatni oromoo hiree isaa falmachuuf kafalee utuu beeknee dhaloota ammaatiif barumsaa itti nu jabeessaa malee waa irraa nun fageessuu.finfinnee naannoon ishii keeessaa gulallee yoo fudhaattee(fudhannee)lafa ummaannii oromoo hedduuminaan irraattii wal horee achi irraattii mirga isaa seeraan kabachifataa tureedha.maqaa baasaa diinaan ittii moggaafamuuf.maqaa dhugaa ummaanni duraan ummaannii ittii mooggaafatee jijjiruun amaluma waa namaa falmuutii. Qee’ee tufaa munaa Hin keeninu diinaa Wal qallee wal huuna Dina dhessuu mannaa Duunetuu dhabamnaa Du.a seenaa qabduu Du’uunuu ulfinaa”””” Ni jijjirtee maqaa Nu saamudhaaf haqa Sobaan numa faaluu Duubaan keessaan saaqaa””” Arat kiloo jedhu Qee’ee tufaa munaa Akkaa kan ofii Dhugaan ittin boona Waa keenya gad-dhisaa Nu yoomu falminaa Waa dhiifne seetanii Hedduu hin gammafinaa Haala kanaan barootaa hedduuf oromiyaa nyaachaa ammaas nyaataa jiruu ummaannii warrii biyyaaf aadaaf seenaa mataa ofii hin qabne.oromiyaa duriif ammaa yeroo wal bira qabnee ilaalluu duraanuu tokkummaan humnaan jiraa baayye waan namatti toluudha.ummaannii durii tokkummaa ni qaba yoo waa itti ulfaatees soodaatanii duubaattii hin deebi’anuu wal qeequun hin jiruu atii asii ati achiin hin jiruu oromummaa dhugaa hiree ganamaa irraattii hunda’anii waliin qabsa’aan . Walaloo warraa durii Yaa warraa jajjaboo Kan dhugaan falmattee Oromummaadhaf Kan ati dhaabbaattee Falmataa daaffiisaa Qabsoo jabeessiitee Gandaan wal hin qoonnee Waliin fininsiitee Ija tokkoon ilaaltaa Qeerroo hundeessiitee”””” Bara dhufaa darbaa Walumaan falmannee Dhugaa jiruu sanaa Waliin argamsiifnee Oromummaan maali Jennee wal gaafannee Ragaa jiruu sanaa Hedduu ittii gammaannee Baayyee isaa waliin tollee Hedduus waliin boonnee Enyuummaa keenyaa Dhugumaan ibsinee Seenaa bara dheeraa Ifaattii as baafnee Adduunyaa bal’oof Dhugaadhan ibsinee Ragaadhan soochonaa Waa soba itti hin maknee””””” Kush oromoo ganama duraanuu biyya oromiyaa keessaatti jiraachuudhaan ragaa hedduu qabu.yeroo seenaan barreeffamaa kitaaboolee oromoo irraattii barreeffamuus ummaannii oromoo yeroodhuma jalqabaatiif akka biyyaatti yeroo ammaa xoophiyaa jedhamuu keessaa jiraata ture ragaan seenaa barreefamaa lafa kayyamee jira.yeroo ummaannii oromoo biyyaa yeroo amaa kana xoophiyaa jedhamuu keessaa jiraachaa tureeti maqaan xoophiyaa jedhamuyyuu hin baaneef ture.garuu habashoonnii gargaarsaa bareefdama seenaa oromoo kan babahireetin barreefamee fudhachuun ummaannii oromoo akka biyya biraati dhufee odeessuu.seenan abbaabahire barreesse seenaa fokkataa ykn soba jedhamuudha.sababa barreesseef qaba abbaabahire maal yoo jettaan yeroo sirna jireenyaa abbaa bahire keessaatti abbaa bahiree seenaa kana kan barreesseef biiyyii amara ykn sabni biraa jaallatanii akka bakka kennanuuf fuula bitachuuf jedheti male seenaan kun soba akka tae enyuumtuu ni beekaa. Oromummaan yero ammaa kana haala kamiin deemaa jiraa isa jedhuu karaa qeerroo oromootin waan baayyee nama gammaachisudha.garuu ummaanni oromoo inni ammaa kun maaf aadaa godhate laata gandaan lagaan gosaan wal qoodu? Oromummaa keessaattii wal jibban wal qeequun maalif barbaachisee enyuutu naa himaa enyuutu beekaa? Walaloo xiqqo ijoollee ammaatif Wal qeeqne maal baafnaa Waliif yoo birmaannee Maaloo bu.a buufnaa Jibbaan daangaa darbee Maalif kununsinaa Irbuu warraa du.ee Maalif daaraa goonaa Yoo waliin falmiinee Yoo tokkummaan kaane Diina daaraa goonaa Yoos dhukkee irraa kaafnaa Kana beekaa falmaa Oromummaaf duunaa Waa garaadha hin duunuu Akka namaa yaannaa Waa hedduutu jiraa Kan nama isa ammaa Maal himnee Maal dhiifnaa Afaan nama qabaa Rabbiin nuu haa tolchu Inni nu haa qajeelchuu Isuma kadhannaa Inni nu haa tolchuu””””” Itti fuufaa……… Barreessaan fi Qindeessaan Sabaan-boon Firrisaa (Ahmed………) Galatoomaa


(Sagalee Bilisummaa Oromoo – Hagayya 06,2015) Hagayyaa 5/2015 Oromiyaa Lixaa Godina Ambootti uummatni Oromoo walga’ii Sochii Qeerroo fi uummaataa dura dhaabbachuuf Wayyaaneen aanota Godinichaa irratti qopheessuun uummata afaan fajjessuuf godhu kamuu lagatan. Godina Amboo aanaawwaan garaagaraa godinicha jalatti argamaan keessatti uummaatni walga’ii bifa kamiin iyyuu mootummaan EPRDF/TPLF fi ergamtuun wayyaanee OPDO’n gaggeessituu irraa qooda fudhachuu lagatan. Mootummaan wayyaanee maqaa sochii Qeerroo bilisummaa Oromoo fi Uummata Oromoo dura dhaabbachuu jedhuun, akkasumas uummata nuun mormaa jiruu hidhaa fi qarshiin adabuun dorsifnee bulchina jedhuun uummata Oromoo gooluu irratti kan xiyyeeffate butachuun gandoota baadiyaa hanga magaalaatti ”uummatni keenyaa walga’ii wayyaaneen haala kamiin iyyuu gaggeessituu kam irraa iyyuu qooda akka hin fudhannee” jechuun murtii qeerroon bilisummaa Oromoo dabarsee fudhachuun bakka hundatti walga’ii wayyaanee kam irraatti hirmannaa hin goonu, jechuun dabballoota wayyaanee bulchitoota Aanaa fi Magaalaa dura dhaabbachuun qaanessaa jiru. keessattuu diddaan walga’ii wayyaanee lagachuu kun aanoota akka Midaa Qanyii, Geedoo, Iluu Galaan Ijaajjii, Tokkee Kuttaayee Gudar, Xiiqur Incinnii, Amboo fi Magaalaa Amboo, Dandii,Giincii, Jalduu, Meettaa Roobii, Gindabarati, fi Adaa’aa Bargaa, irratti duulli walga’ii wayyaanee lagachuu jabaatee itti fufeejira. Mootummaan wayyaanees yeroo amma kana mormii uummatni karaa nagaa gochaa jiru kana irraa ka’uun tarkaanfiilee kanneen akka waajjira poolisii aanaatti murtii fi himata malee hidhuun dararuu fi qarshiidhaan adabuun gochaa diinummaa uummata Oromoof qaban ibsacha jiru. Kana malees sochii diddaa uummataa kana kan nurratti gaggeessaa jiran Qeerroo barattootaa Oromooti jechuun hordoffii addaa barattoota irratti gochaa jiraachuun saaxilame. Addatti immoo aanaa Midaa qanyiitti mootummaan wayyaanee uummatni guutummaatti sirna wayyaanee abbaa irree kana jalatti dhiitamaa hin bullu jechuun murteeffachuun diddaa isaanii jabeeffatanii waan jiraniif barattoota Oromoo kutaa 9ffaa fi 11ffaa uummata kakaasaa jirtu jedhamuun Barattootni Oromo 12 waajjiraa Poolisii Aanaa Midaa qanyiitti humna poolisii federaalaa fi kora bittinneessaan qabamanii hidhaman. barattootni hidhaman kunis: 1. Barataa Tolasaa Tashoomaa 2. Barataa Badhaasaa Taakkalaa 3. Barataa Warquu Takkalaa 4. Barataa Gammachuu Xuuqur 5. Barataa Dinqaa Xuuqur 6. Barataa Shallamaa Guutamaa 7. Barataa Guutamaa Caalumaa 8. Barataa Caalasaa Tarfaa 9. Barataa Iddasaa Deesisaa 10. Barataa Mul’isaa Farajaa 11. Barataa Geetuu Tamee kanneen kessaatti argamaan uummata mootummaa keenya irratti kakkasaa jirtuu jedhamuun badii tokko malee hidhamanii dararamaa jiraachuu fi uummatni aangawoota wayyaanee seerri hin beekne maqaa Kumaad Post jedhamuun ijaaramee uummata goolaa jiraachuu maddeen keenyaa Ballammii irraa gabaasan. Uummatni hidhaa fi reebichaan saree iyyuu ni xiyyoomsa malee duubatti nu hin deebinu jechuun sirna mootummaa abbaa irree kanaaf hin ajajamnu jechuu mormii isaanii jabeessan.


Garaagarummaa AFD fi PAFD

Gara dhimma mata-duree kanaatti otuu hin seenin dura, jechootni lamaan AFD fi PAFD Afaan Ingiliziitiin (AFD = Alliance for Freedom and Democracy; (PAFD = People’s Alliance for Freedom and Democracy) yommuu ta’an, barreeffama kiyya keessatti ittifayyadamuudhaaf akka natti tolu garuu Afaan Oromootiin akkanattin ibsa: AFD = TBD (Tumsa Bilisummaa fi Diimookraasii) PAFD = TUBD (Tumsa Uummataa kan Bilisummaa fi Diimookraasii) Asirratti wantin hubachiisuu barbaadu, warri tumsa kana ijaaran, yoo jechoota lamaan kana Afaan Oromootiin karaa biraatiin kan hiikan ykn ibsan ta’e, dogoggora asitti godhameef dursee dhiifama gaafachuun fedha. Itti aansuudhaan, warra ykn jaarmayoota tumsa haaraa kana ijaaraniin baga gammaddan, baga milkooftan jechaa; tumsi haaraan kuni ammoo kan humna cimaa uumee, injifannoo fidu akka ta’u hawwii kiyya ibsuun barbaada. Kaayyoon barreeffama kiyyaa waayee tumsa lamaan kanaa labsuu otuu hin taane, akka yaada, ilaalcha fi hubannoo dhuunfaa kiyaatitti, dhiibbaa isaan mooraa qabsoo bilisummaa Oromoo keessatti qaban; akkasumas tumsi kun lamaan akkamitti akka hubataman yookaanis hubatamuu danda’an yaada koo ibsuufi. Akka yaadolee namoota garagaraa irraa hubatamutti, tumsi kun lamaan garaagarummaa akka hin qabnetti fudhatama. Haa ta’u malee, akka ilaalcha kiyyaatitti, kaayyoon tumsa lamaanuu walfakkaataa ta’uu malullee, TUBDn TBD irraa adda akka ta’un hubadha. Qabxii guddaan kan TUBD TBD irraa adda taasisu, tumsi haaraan kun (TUBDn) tumsa bilisa baastota ykn jaarmayoota saboota cunqurfamoo qofaa waan hammateefi. Waan kana ta’eef ammoo, dhiibbaan tumsi kun mooraa QBO keessatti fidu akka yeroo TBD sanaa ni ta’a jedhee hin yaadu. Yeroo TBDn ijaarame sana komii guddaan uumame fi mooraa keenya keessatti waldhabbii fide, waan tumsi sun jaarmayoota Habashaa hammateefi natti fakkaata. Haallii tumsi haaraan kun ittiin uumame garuu kan yeroo sanaarraa waan adda ta’e natti hin fakkaatu. Maal jechuu kooti? Jaarmayoota keenya keessa isaanii beekuu baadhullee, yeroo TBDn uumame sana jaarmayoota keenya jidduutti ijaarsa tumsa sanaarratti waliigalteen waan godhame natti hin fakkaatu. THBO (ULFO) yeroo sanaa keessatti addaan faffaca’insaaf sababa guddaa kan ta’eyyuu waayee ijaarsa TBD ti jedheen yaada. Mooraa QBO keessatti waliigaltee fi tokkummaan otuu hin uumamin tumsa alaa keessumaayuu jaarmayoota Habashaa waliin tumsa ijaaruun sun rakkoolee adda addaa fide jedheen amana. Har’as taanan, ABO duraan garee lama turan (ABO Shanee fi ABO QC) tokko ta’anii, waliigaltee uumanii tumsa haaraa kana (TUBD) haa ijaaran malee, ammallee jaarmayootni Oromoo, kan kaayyoo walfakkaataa qaban akkuma garagara hiramanitti waan jiraniif; haalli tumsi TUBDn ittiin uumames kan yeroo sanaarraa adda waan ta’u natti hin fakkaatu jechuu kooti. Akka yaada fi hawwii kiyyaatitti, silaa kan dura ta’uu qabu ykn dursuun irra ture, sadarkaa duraarratti yoo danda’ame TOKKUMMAA yoo hin danda’amne ammoo TUMSA jaarmayoota Oromoo mooraa QBO keessatti uumuu fi sana booda tumsa alaa ijaaruutu gaarii ture. Waayee kanarratti kanaan duras, waggoota muraasa dura barreeffama tokko dhiyeesseen ture. http://gadaa.com/oduu/5136/2010/08/04/tumsa-hunda-hammataa-alaa-dura-tokkummaan-ykn-tumsi-mooraa-qbo-keessatti-ijaaramuu-qaba/ Haa ta’u malee, sadarkaa kana eeguu dhiisuun rakkoo waan fidu natti hin fakkaatu. Hanga tumsi haaraan kun (TUBDn) jaarmayoota saboota cunqurfamoo, kan kaayyoo fi galii walfakkaataa qaban, hammatetti wanti walitti nama mufachiisu waan hin jirreef, jaarmayootni Oromoo hafanillee suuta suuta tumsa kanatti dabalamuu ni danda’u jedheen yaada. Sadarkaa kamiyyuu haa ta’u, tumsa jaarmayoota saboota cunqurfamoo ijaaruun baay’ee barbaachisaa fi murteessaa dhas. Ammas taanaan ejjannoon kiyya Habashoota wajji tumsa uumnee kaayyoo keenya galiidhaan ni geenya jechuun baa’yee na rakkisa. Kan bilisummaa fi abbaabiyummaa keenya humnaan nurraa fudhate Habashaa ta’ee otuu jiruu, isaan waliin tumsa uumnee galii keenya bakkaan geenya yoo jennu ofgowwoomsuu hin ta’uu? Dhugaa dubbanna yoo jenne, Habshootni kan Oromoo barbaadan tooftaadhaaf ykn nutti fayyadamuuf yoo ta’e malee, isaan wajjin tumsa ijaarree kaayyoo keenya galiidhaan gahuun akka hin danda’amne seenaa irraa baruun waan nama dhibu natti hin fakkaatu. Yoo dhugmuatti humnootni Habashaa, kan hiree murteeffannaa uummatootaatti amanan jiraatani fi isaan kun nu waliin tumsa ijaaruu barbaadan ta’anillee, booda akka rakkoo nutti hin fidne dura humnoota bilisummaa cimsuun wabii ta’uu danda’a jedheen amana. Kanaaf, tumsi jaaramyoota saboota cunqurfamoo keessumaayuu yeroo ammaa murteessaa dha. Asirratti wanti hubachuu qabnu tokko, nafxanyootni haaraan (Wayyaanotni) fi nafxanyootni moofaan (Minilikootni haaraan) har’a aangoo fi qabeenya Oromiyaarratti waliin mormu malee, isaan hanguma fedhan waliigaltee dhabanillee, ilmaan sanyii tokkoo ti. Bakkee tokkotti waliif quuqamuun isaanii hin hafu. Hunda caalaa ammoo, diinni isaan lamaanuu waliin qaban saboota cunqurfamoo keessumaayuu saba ykn uummata Oromoo ti. Kun dhugaa lafarra jiruu dha. Ana kan na sodaachisu siriidhaa, har’a humna saboota cunqurfamoo kanatu laafaa ta’e malee; otuu humni keenya cime, Wayyaanotni fi Minilikootni haaraan waliigaltee uumanii tumsa akka waliif ta’uu danda’an shakkiin waan jiru natti hin fakkaatu. Isaan lamaanuu, akka nutti himaa jiranitti, eegdota immiyyee Itoophiyaa isaanii waan ta’aniif jechuu dha. Balaan kunis ammuma hubatamuu qaba. Otuu hin durfamin dursuun barbaachisaa dha. Malli fi falli kanaa ammoo humna bilisummaa saboota cunqurfamanii cimsuu dha. Humni kunis cimuu kan danda’u yoo tumsi jabaan uumame qofaa dha. Egaa, gara xumura barreeffama kiyyaatti deemuuf, akka hubannoo kiyyaatitti, TBD fi TUBD jidduu garaagarummaan jira jedhee waanan yaaduuf, namootni beekaniis ta’ee otuu hin beekin; hubataniis ta’ee otuu hin hubatin, tumsa haaraa kana busheessuuf yaada diigaa irratti dhiyeessuun sirrii natti hin fakkaatu. Ani tumsa kana bakka bu’ee isaaf dubbachuuf otuu hin taane, kun barbaachisaa waan ta’eef; jaarmayootni hafanillee, kan kaayyoo walfakkaataa qaban, itti dabalamuudhaan humni tumsa kanaa cimee jijjiirama tokko akka fidu hawwii kiyya. Karaa biraatiin ammoo, dhaamsi ani carraa kanaan dabarfachuu barbaadu, yeroon jaaarmayoota bibixxilanii; beekumsa, dandeettii, qabeenya fi humna gara gara hiran dhaabbachuu qaba. Yeroon yeroo tokkummaa ykn tumsa ijaaranii humna mooraa keenyaa ittiin cimsan ta’uu qaba malee, yeroo uummatni Oromoo yoomiyyuu caalaa jiruu fi jireenya hamaa keessa jiru kanatti gara gara hiramuun bu’aa hin qabu. Yeroon ammaa yeroo Wayyaaneen yoomiyyu caalaa biyya keenya fi eenyummaa keenya balleessuuf; sanyii keenya duguuguuf murattee kaatee waan ta’eef, badii dhumaa kanarraa ofoolchuun dirqama Oromummaa ti. Galatoomaa!


Ibsa Ijjaannoo Dhabbani Tokkuummaa Muslimoota Itophiyaa Sa’udii …

Ibsa Ijjaannoo Dhabbani Tokkuummaa Muslimoota Itophiyaa Sa’ud Arabiyaa Magaala Riyaadiit argamu irra Murtee Motummaan Wayyaanee Korewaan Furmaata Barbaduu Hawaasa Musliimaa fi Obolewan keenya irrat Dabarse Ilalchisee Bahe. Guyyaa Motummaan Barsiisa Ahbaash dirqamaan Musliimmoota Biyyiiti irrat fe’uf ka’e fi Tarkanfii Seerraaan ala Gidu galeessa Awaliyaat fudhatu jal qabe irra kase Nuuti Musliimmoon Lammiiwwaan Itophiyaa kan Sa’uud Arabiyaat jiranu Tokkuummaadhan irra dedebi’uun motummaa ADWUIf *Dhiibbaa Motummaawaa Lammiiwwaan Musliimmaa Biyyiiti irrat tasiisa jiru akka dhabu. * Jiduu Lixxuummaa Aamantii kan ifat muldhaata jiru akka dhabu. *Dhiibbaa Dhabilee Aamantaa kan Uummaani Dhabilee issaa hin Bulchineef tasiisa jiru Motummaan akka dhabu. *Goochi Lammiiwwaan Musliimaa Mirga Biyyaaleesa irra fagesuuf iciitiidhan tasiifama jiru akka dhabatu. *Duuli Barsiisa Ahbaash kan Motummaadhan Biyya ala irra fidame dirqammaan Dhabilee Aamantaa kenyaa irrat akka Babaldhatuf tasiifama jiru akka dhabaatu * Gufuwwaan Uummani musliimmaa akka Majliisa issaa kan Barbade akka hin filaane tasiisan akka kafaman. *Aangawooni Motummaa qabxilee arman oliit tuqaman kaniin rawaatun Mirga Uummaata Sarbaa turan kan Hanga ammati Tokkuummaa Hordoftoota Aamantii Musliimmaaf Jibbaansa qaban Kan Aangoo Issaanii Cunqursaa fi Uummaata addaan Bassuuf itti fayyaadaman Murtiif akka dhihataan. *Eergamtooni nuti Gaffiiwwaan Mirga Keenya Sadan akka nuf Gafataniif eergane Kan Yeroo adda addaati Wajjiiralee Motummaat argamun Aangawootra Motummaa Wajjiin Mari’ataa turan Kan Motummaanis Nammoota qulquluu ta’u issaani Mirkanessaa ture Kan Gaffiin Issaan Dhihessaani Gaffii Mirgaa ta’u Midiyaaleen Motummaa kan adda addaa Mirkanessaa turun Turtiin Xinnoon Boddaat Basaastoota Motummaatiin Sodaachiifama eggaa turan Boodda Ukamfamaani Kan Goochi Sukkaaneessan irrat rawaatama turan, Qammooni Gochoota Suukkaaneessaa kana Issaan irrat Rawaatanii fi Aangawooni Goocha Suukkaaneessaa kanan duba ta’un Aajajan Seerraan akka gaffatamanii fi Gaffiin Mirgaa Keenya akka nuf Debi’uuf irra Dedeebine Gaffaata ture jira. *Kun hundi eeggaa nu irrat rawaatameedha Bakka Buu’ooni kenya kan hiidhaman,Kan Torchi godhaman,Kan Roriifaman, Kan Kewwaata Shoroorkumaatiin Himmaataman, Kan Dharaati akka Raggaan itti Rageefamuf Miniisteeri Haqaa Bajaata Basuun Aadeemsi Murtii Lammiiwwaan rifachisee fi Seennaan Dukkaana’an Maneen Murtii Mana Haqni irra argamu ta’u Dhisaani kan Meeshaa Motummaa Wayyaannee ta’u kan Uummaame. Bakka Buu’ooni Keenya Kan qabaman yeroo Gaffilee Sasalphaa 3 qabatanii Wajjiiralee Motummaa irra Maruun karaa Naggaayaatiin debisiisuuf yeroo itti ifajaa turaniit ta’us. Yaaki Issaan itti Himatamanii fi Roroo Issaan Rorifamaan yeroo Yaaka Hojjaataniif Raggaa Itiisaa dhihefadhaa Jedhamaniit Kan Biyyiiti Kessaa Haqni Xinnuumayuu hin muldhaane Biyyiiti kessaati Sirni Abba Iruummaa kan Babaldhaate akka Ijarsa Aangoo Motummaati Kan Sadarkaa Ol’annaa irrat argamu Miniisteeri Haqaa fi Ministeeri Maneen Murtii Fedraala kan Aangawoota Abba Iree Murasaan Ofaman ta’u Dhugaa jiru ifa fi Ifati Mana Murtii Issaanii kan Nuu Irrat Mirkanefataniit Bakka Buu’ooni Keenya Nut Wareegamun Dhugaa jiru Uummaani Guttuu Biyyiitii fi Kan Adunyaas Haa Dhaga’u Jechuun qulqulummaa issaaniif Ragoota Dokumentii fi kan Nammas Dirreeti Bassuun Seennaaf Wareegamaniiru. Nut Issaaniin Qabeenya Biyyiitiit Sababni Jeyinuuf Abba Iruummaa Hardha Ifat Muldhaate kana issan Dursaani bekkuun << Mana Murtii Kana Kan dhihanuuf Haqa argatuf ossoo hin ta’iin Seennaa Galmesiisuudhaf>> jechuun Abba Irruummaa Motummaa nuf Ibsuu issaaniitin Kanaf kan Nut Issaan Qabeenya Biyyiiti kan jeyinuuf! Nutis Dhugaa Kana Irrat Hunda’uun- Bakka Buu’ooni Keenya Kan Motummaan Yaaka issaani malee Keyyaata Shoroorkumaatiin Himmaatun Adabii Guddaa Hiidhaa umrii gutuu irra hanga Hiidhaa Waggaa 7 itti dabarse Qulquluudha, Qulquluummaa issaanii Motummaan Itophiyaa fi Aangawooni issaa kan Murtii kana dabarsaanis Bareechani bekku. Gochooni Yeroo Adeemsa Murtiit turanis dhugaa kana ni mirkaneesu. Kanafuu Murtiin Siyyaassaa Bakka Buu’oota keenya irrat darbe akka irra kafamuu fi Akka Biliissaat lakkiifaman akkasumas Hiraarama isaan irrat dhaqabeef mootumaan gumaa akka kafaaluf ni gaffana. Biyyiitin Biyya Eergammaan Rabbii (SAW) Bara 1400 durat Biyya Haqaa ta’uu ishii mirkanessaaniif wan tatef Motummaan Gochoota Seerraana ala Ufatuun Motii Abbaa Irree Ol’antummaa Siyyaassaa mul’aata Issaa tasiifate Jequumsa Biyyiiti kessaat kasuu irraa debi’uun Biyya Ol’antummaan Seerraa itti Mirkana’e Haqan Bultu akka tatu Wamiicha Uummaatawaa ni dhihesiina. Nutis Gaffii Mirga Aamantii Biyyaaleesaa Kan Bakka Buu’ooni Keenya ittin Hiidhaman kana irrat Hunda’uun Qabsoo Naggaayyaa kana hanga dhumaati itti fufna! Bakka Buu’ooni Keenya Qabsa’oota Malee Qabsiicha miti, Hiidhamuun issaani Qabsoo keenya daraana ciimsa. Kanafuu Nutis Cimne hanga dhummaati itti fufna! Yaa Rabi ati Goftaa Adabaa Cunqursiitoota tate fi Kafalaa Cunqurfamootaat. Oboleewwaan Keenya Yaaka issaan hin bekneen cunqurfamaaniru,Roriifamaniiru Yaa Rabi atumti Cunqursiitoota Obolewaan keenyaaf Gummaa issani kafaliif! Ammiin! Allahu Akbar! Shawaal 22/1436/ August 7/2015 Dhabbaata Tokkuummaa Musliimoota Itiyophiiyaa Saud Arabia Riyadh irra. Kan hiike Afaan oromoot deebise RDH


IBSA IJJANNOO JARMAYA ABO JIJJIIRAM AFRIKAA KIBBAA KAN YEROO AMMAA:KALLACHA WALLABUMAA OROMIYAA [KWO]JEDHAMUUN BEEKAMU.

Hoogantoota;miseenssota deegartoota akkasumass ummata oromoo kan ummatt oromof hawwii billisumaa qaban hundaaf. Ibsa ijjannoo koree dandmachiituu dhaaba [ABO] jijjiiramaa AFRIKAA KIBBAA jedhamuun ibsii bayee ibsa dhugaa iraa fagaatee taa’uu ibsinaa. ABOn jijjiiramaa B/G/ Kamaal galchuutiin hogganmu yomilee jaallan qaqqaalin lubbuu isaanii dhabanf kan dua;rra hafaniin baqattummaa geegessaa kan jiran hundaaf hawwiin inii qaabuu yoomilee ciminaan hojjannee salphinaa ayyaan lalatuun ollola dhaabaf miseenssotaf ; deegartoota akkasumass ummata oromoo irratti diigaan godhamuu aman bodaa bakaa hiqabuu . Ayaan lalatuun maqaa fi alaabaa maqaa dhayudhan ummata oromo kesaa tau,dhan ummata oromo gurgurachuuf sagantaa tokkumaa jedhamun ummata kenaa wan inii qabaatuu dhorgaa jirtii. Waan kana ta’eef nuti hogganootni qondaalotni akkasumas miseensotiin dhaaba kanaa kan afrikaa kibbaa adda durummaan gocha kana kan oboo yaadesssaa diinnaa tin maxfamee kan balaaleffanu ta;uu namoonii inii maqaa issani koree damdamachiiftuu jedhee mogaasee sun wan hijiiree miseensota keennaa qaqqaalii maqaa isan bareesun kijiibaa yokaan ollola dharr akka dhabaan kabajjaa oromumatiin isin gafaana . Namootaa inii maqaa koree damdamachiiftuu jedhee mogasee saniiraa 1.j/sh/mahammed baddaa 2.j/ abdii kaawoo 3.j/kamala aloo 4.j/abdusamad kadiir 5.j/fessal abdul qaadir 6./suleyman huseen 7.j/huseen amaan Namoon kun yomilee miseenssotaa kallacha wallabumaa oromiyaa ta’uu isann waraa kayoo issan iraa dubaatii hinjnee fedhii jechaa waraa kayoo umataa duraa hindhabanee ta’uu nuu mrikaneesan Yoomiyyuu kallacha wallabumaa oromiyaa [KWOn] kallcha qabsoo ummata oromooti! Oromiyaan dhiiga ilmaan isiitiin ni bilisoomti! Koree dhaaba kallacha wallabumaa oromiyaa afrikaa kibbaa. August/hagayya10 /8/2015 I U OF


Sab-quunnamtii Uummataa (Media) fi Oromoo

Faayidaan sab-quunnamtii (mass media) madda odeeffannooti. Odeeffannoon ammoo haala jireenya namaa keessatti har’a addunyudhuma walii galaa keessattuu haallewwan jireenya namaatiif barbaachisoo (necessity ) jedhaman keessatti ramaduunuu ni danda’ama. Maaliif jennaan har’a odeeffannoon addunyaa kana keessaa daqiiqaaf citnaan jeequmsa hagamii akka inni fidu mee haa yaadnu, sadarkaa odeeffannoo saatalaayitii irraa egalee. Dirree waraanaatti ajajaa fi ajajamaa gidduudhaa odeefannoon yoo cite badii dalagamuu malu tilmaamuun nama hin dhibu. Gara sab-quunnamtii uummataatti (media) haa deebinu. Har’a sab-quunnamtiin walitti dhufeenya uumataa fi hariiroo mootummoota addunyaa gidduutti ta’u keessatti bakka guddaa qaba. Odeefannoo gaarii ta’e dabarsuun, bulchiinsa gaarii keessatti misooma fi guddina inni fiduu fi olola walirratti oofuun ammoo badii inni dhaluu tilmaamuun ni danda’ama. Bifa kamiinuu ga’ee inni hawaasa addunyaa keessattis ta’ee uummatoota naannoo tokkoo gidduutti xabatu guddaadha. Odeeffannoo addunyaas ta’ee dhimma hawaasa keessaa jala bu’uu yoo barbaadde saa’atii 24 keessatti maaltu raawwatee fi deemaa jiraa dhaga’uuf yeroo argatte keessatti ganama kaatee ykn galgala mana kee teessee radio, TV, Interneeta fi carraa odeeffannoo irraa argattu mara jala buuta. Keessattuu nama siyaasaa tokkoof odeeffannoon qaama jireenya isaa keessaa tokko yoo jenne dhugaa irraa hin fagaannu. Maaltu deemaa jiraa ykn maaltu dhufuuf jiraa, siyaasa akkamiitu hawaasa sana keessa deemaa odeeffannoo barabaachisu mediyaa irraa argatta. Kanaaf yeroo hedduu mootummoonni abbaa irree mediyaa uummataa walaba ta’e ni ukkaamsu, kan mataa isaanii ammoo faayidaa olala mataa isaanii keessatti of argan qofaa dabarsu. Mediyaa cufaa biyyoota fayyadaman keessaa Itophiyaa fi Koriyaa akka fakkiitti kaasuun ni danda’ama. Mediyaa of harkaa qabaniin odeeffannoo siyaasa isaanii callaqisuu fi tarkaanfachiisuu akkasumas gowwomsaa uummataaf ammoo waa’ee misoomaatii alatti rakkina hawaasa keessaa gama siyaasaanis ta’ee dinagdeen ibsuu irraa baay’ee of qusatu. Mediyaa alarraa seenu ukkaamsuuf ammoo maallaqa hedduu itti qisaasu. Gama kaaniin mediyaalee adda addaa jala bu’uudhaan akka dhuunfaa keetti yaada mataa kee uumtee dhiyeessuu ni dandeessa. Yaadni ati akka dhuunfaatti mediyaa irratti ibsattuu fi laattu ejjennoon siyaasaa kee eessa akka ta’ee fi fedhiin kee maal akka ta’e calaqqisiisa. Mediyaan ati of harkaa qabdu fi dabarsitu illee bifuma kana irraa adda miti. Qaamni mediyaa of harkaa qabu kamuu nama dhuunfaas ta’ee murna ykn sadarkaa mootummaatti madiyaa ati of harkaa qabduu fi odeeffannoon ati dabarsitu imaammata qaamni sun of harkaa qabu calaqqisiisa. Garuu imaammata ifaas ta’e dhokataa ati ittiin deemtu ilaalcha uummata si dhaggeeffatuu (Audience) jalaa dhokachuu hin danda’u. Yeroon asirratti yaada kiyya kennadhu nama ogeessa mediyaa ykn gaazexessaa ta’ee osoo hin taane akka dhala Oromoo tokkootti mediyaa har’a of harkaa qabnu irratti hubannaa kiyya ibsachuu barbaadeetani. Oromoon QB gaggeessaa jira. Maaliif jennaan garbummaa jala jiraachuu keenya Oromoon haalu yoo jiraate murnoota dantaan qabamanii fi garbummaa fudhatanii waan bilisooman itti fakkaatee sirna garboomfataa jalatti dantaa ofii ooffatan qofaadha. Murni kun ammoo warreen dantaa dhuunfaan haguugamanii warraaqsa hawaasichaa irra qoollifatanii jireenya fakkeessaa jiraataa jiranidha. Kanaafuu ani akka ilaalcha kiyyatti mediyaan har’a of harkaa qabnu kamuu, kan Oromooti jennee of amansiifneerra taanaan QBO keessatti qooda fudhachuun dirqama. Maaliif jennaan mediyaan Oromoo kamuu qilleensa irra jiru buusii ilmaan Oromoo fi qabsaawotaa ala kubbaaniyaa mataa isaatiin dalagu jira kan jedhu argaa waanan hin jirreefi. Warreen sadarkaa interneetii ykn “You tube” irratti maxxansani illee taanaan yeroo fi baasii dhuunfaa isaanii qisaasaniiti. Diinni nu garboomfate hanga nurraa hin kaanetti hojii isaa fi karoora isaa saaxiluun murteessadhaa. Diinni kun diina Oromooti, gochaan isaa farra QBOti, qabeenyi isaa saamamee fi barbadaa’ee, uummanni Oromoo lafarraa gonofamee, Oromummaan jiraatee dhiisee murna dantaa hin qabne hanga ta’etti ifaa fi kallattiin saaxiluun murteessaadha. Mediyaa uummataaf tajaajilu of harkaa qabna jechaa naamuusa mediyaa miti jechuun diinaa ofiif hiluun tasumaa natti hin mul’atu. Wayyaaneen har’a sadarkaa mootummaa irra jirtu hamilee uummata keenyaa cabsuuf olola kijibaa uumtee, diraamaa hojjettee, soba daangaa hin qabne “ijakee qabadhu sin gowwomsaa” akka jedhan, yeroo mediyaa of harkaa qabdu irratti dhiyeessitu itti hin qaanneffanne, hin qaaneffattu illeeti. Fkf. yeroo dhiyoo kana kaasuuf, intala Oromoo Awustraliyaa, magaalaa Melboorn keessatti dhalattee guddatte kennaa (Grant) mootummaa irraa argatte $20,000,000 (Doolaara miliyoona digdama) fiddee dhufuun lafa misoomaa (mana barnootaa ijaaruu) nu gaafattee jedhuun sadarkaa ministeera dhimma dantaa alaa mootummaa isaaniitiin gadi ba’anii yeroo mediyaa irratti haasa’anii itti hin qaanofne. Kijibni isaanii yeroo saaxilamu garuu “ijoollee durbaa ol guddattuu dura hin dhaaphu jedheenii” jedhee deebise, qaanii tokko malee, sobaan ija dhiqatee. Nuti Oromoon garuu dhugaa keenya himachuu itti qaaneffanna, ni sodaanna illee. Akka kiyyaatti osoo waa’ee bilisummaa hin haasa’in dura sammuun/surriin keenya garbummaa jalaa ba’uu qaban jedha. Gama kaaniin aantummaa Oromoo qabannee hanga deemnetti dhimmoota Oromoo dhaadhessuu irraa kan qusachiisu jira taanaan imaammaata keenya gilgaaluun murteessadha jedheen amana. Uummanni Oromoo QB keessa jiraachuu fudhanneerra taanaan odeeffannoolee QBO keessatti argaman ol kaasnee dhaadhessuun murteessaadha. Immaammataa fi amooloota gaazexeessummaa (Ethics) nuuf hin hayyamu jennee ijifannoolee keenyatti bishaan naqnee dhugaa bakkee jiru haguugna yoo taate hirmaannaa nuti QBO keessatti qabnu gaaffii jala galcha. Yaada kiyya kana akkan kaasu kan na dirqe sochiilee hawaasti keenya torban darbe kana keessa Haggayya jalqaba irraa eegalee hanga Hagayya 8, 2015 magaalaa bal’oo USA, Lakkuu ykn Menisootaa keessatti gaggeeffachaa turantu na harkisnaani. Dhugaa dubbachuuf sagantaaleen hawaasaa bifa adda addaatiin isa yeroo kamii irrayyuu bareedee, miidhagee fi ol guddatee waggaa kana magaala Lakkuutti gaggeeffamaa ture lammii mitii halagaayyuu kan hawwatudha yoon jedhe of dhaadhessuu hin ta’u. Hawaasa Oromoo Ardii addunyaa mara irra jiru sochoosee fi walitti fide waan ta’eef, Oromoon itti boonuu qaba, warri sagantaa miidhagaa sana bifa kanaan qindeessanii gaggeessani akka walii galaatti Oromoonni martiinuu galata guddaa qabu. Daran jajjaabeeffachuu fi itti fufsiisa isaa irratti caalaatti hojjechuuf hirmaannaa keenya dabaluu qabna. Akkas ta’ee, ilmaan Oromoon hedduun irratti dadhabanii garuu hojii keenya ibsaa gaanii keessa ta’ee hafuu hin qabu. Kanaaf mediyaaleen Oromoo jirra ofiin jedhan martinuu qooda irraa fudhatuun dirqama lammummaati. Sochiin hawaasti keenya diyaaspooraa jiraatu, sababoota adda addaatiin biyya abbaa isaanii lakkisanii ba’an godhan bu’aa qabsoo keenyaa waan ta’eef uummanni keenya biyya keessaa kana dhaga’anii fi carraa argatanii mediyaa hawaasaa (social media) irraa argan daran qabsoo isaaniitti akka cimanii fi finiinsan hamilee guddaa ta’aaf. Kan dhaga’anira ammoo kan ijaan argan ragaadha. Yeroo ammaa kanatti ammoo carraan Oromoon biyya keessaa qabu hanga hubannoo fi odeeffannoo qabnutti mediyaa alagaa/diinaa hordofuu irra kan kiyya jedhee itti amane dhoksaanis ta’ee mul’inaan, namoota muraasa dandeetti qabaatanii gabatee saatalayitii (dish) bitatan hordafan OMN TV tu jira. Wayyaaneen medyiyaa kana uummata irraa ugguruuf dhagaa isheen hin garagalchin jiru, horii isheen hin qisaasin hangana hin jedhamu. Garuu hirmaannaan OMN TV sagantaa hawaasaa Oromoo Menisootaa, USA keessatti gaggeeffamaa ture maal fakkaatan na quufsee hin jiru. Sochiilee hawaasaa adda addaa sabquunnamtii hawaasaa (Social media) fi Oromo TV Menisootaa irratti darbaa turan ni jiru, haa galatoomani. Eegala irraa qabee sagantaa OSFNA hanga xumuraatti deemaa ture,walga’ii OSA, walga’ileen hawaasaa fi ogeeyyotaa adda addaatu deemaa ture, ABO kora jaarmayaa mataa isaa fi Hawaasaa wajjin kora gaggeeffataa ture, sirna baniinsa waajjiraa ABO fi galgala hirbaataa WBO tu ture. Kan biraa hin xuqamin illee jiraachuu malu. Kun hundi bu’aa ilmaan oromoo QBOf jecha wareegamanii ta’uu dagachuu hin qabnu. OMN TV illee bu’aa QBO ta’uu dagachuu hin qabnu. Kan inni bu’uureffamee as ga’ee fi utubamee deemaa jiru illee ilmaan Oromoo qabsoon dhalchee fi abdii irraa qabaniin ta’uu amma illee dagachuu hin qabnu. Kana taanaan ammoo OMN TVn oolmaa inni ooleef uummata kanaa deebisuufii danda’uutu irraa eegama. Keessattu uummata magaalaa Lakkuu /Menisootaa/, Oromiyaa Xiqqaa jennee faarsinu kana. Isaan keessatti biqilee, isaan keessatti guddatee isaan keessa jiraachaa jira waan ta’eef. Sagantaan “Torban Oromoo” (Oromoo week) jedhamu kun ga’umsaan maaliif OMN TV irratti dhaadhessi hanqateen gaaffii kiyya, waan isaan jedhan isaantu beeka. Foddaan sagantaa OSA “Live” dabarsaa ture sagantaa hawaasichaa hafan maaf itti fufuu hanqate? magaala adda addaati gaggeefamee? Yeroon kana jedhu akka faallaatti (Negative way) na hin fudhatina, let we all be logical and positive. Bu’aa inni uummata keenya keessattuu Oromiyaa keessa jiruuf argamsiisaa jiru quba ni qabna. Hagam Wayyaaneen itti dhiphachaa jirtus argaa jirra. Ammoo ani akka nama dhiibbaan halagaa biyyaa nabaasee fi qaama qabsoo Oromoo ta’e tokkootti quufa irraa argachaa hin jiru, fooyya’ina sagantaan irraa fedha, (as a share holder). Maqaa walaba jedhuun dhugaa haguugna yoo taate, sochii hawaasa keenyaa hin callaqqisiisnu yoo ta’e, Oromoo fi QBO dhaaf loogii hin qabnu yoo ta’e garbummaa jala teenyee waan nuti walabbummaa Mediyaa haasofnu diina tumsuu natti fakkaata. Mootummaan Wayyaanee “Wayyaanummaa” ishee guyyaa tokko kan hin qaaneffanne, daranuu maqichatti boontu Wayyaanee maqaa dha’uun “Ethics” gaazexeessaa cabsa jenna yoo ta’e mediyaan keenya kun gaaffii jala waan jiru hin fakkaatuu? Mootummaan Wayyaanee maqaa isheetti ni dhaadatti male guyyaa tokko itti yeellaatee hin agarre. Eeyyee dhugaadha, OMN TVn aarrata qaama siyaasaa kamuu miti. Garuu kan Oromoo hanga ta’etti sochii Oromoota diyaaspooraa callaqqisiisuu danda’uuti irraa eegamaan jadha, sagantaa biraan hanga walitti deebinutti nagaan, galatoomaa. Utubaa Lammii


Toophiyaa keessatti sababa hongeetiin beeladoonni hedduun dhumaa jiran.

OMN:Oduu Haga.10,2015 . Oromia Media Network Itoophiyaa bakkeewwan adda addaa keessatti dhabamuu roobaa irra kan ka’e loowwan fi beeladonni hedduun dhumaa jiraachuun Asoosheetid piress gabaase. Mootummaan Itoophiyaa balaa gahaa jiru kana goggiinsa jedhe yoo waames Haallii beela fi dhumaatii beeladotaa Itoophiyaa kaaabaa kaaba bahaa fi Baha biyyatitti gahaa jiru hedduu yaadeessa akka ta’e beeksiseera. Asoosheetid piressi konkolaachiftootaa fi jiraatoota dubbisuun akka gabaasetti Magaalaa Finfinnee tii hanga Hanga Naannoo Afar Maggaala Samaraatti loowwann kumaan lakka’aman nyaata fi bishaanii dhugaatii waan dhabaniif daandii irratti kukkufanii argamu jedheera. Dubbi himaan Ministira Qonna biyyattii Wondimu Filatee gama isaaniin balaa gahe kana yoo haalu baatanis Mootummaan miidhaan gahaa kuusa keessa akka qabu himanii qonnaan bultoonnis akka miidhaan gogiinsa dandamtu oomishaniif gargaarsa adda adda kennaa jiraachuu himan. Jijjiramni haala qilleensaa Itoophiyaa keessatti gahaa jiru qonnaan bultoota Itoophiyaa lafa xixxiqaa irratti oomishaniif baayyee ulfaataa akka ta’e gabaasi kun ni mullisa. Itoophiyaa keessatti bokkaa roobuu qofaa eegachuun Omiishni adda addaa kan oomishamu akka ta’e beekamaa dha kan jedhe Asoosheetid Piress haa ta’u malee diinagdeen biyyattii qonna irratti kan hundaa’ee dha. Lammiileen Itoophiyaa dhibeentaa 85 qonnaan bultootaa yemmuu ta’an Omishaa waliigalaa biyyattii GDP dhaaf dhibeentaa 45 kan gummaachuu dha. Hongee fi Gogiinsa bara baraan deddebi’ee yemmuu akkasitti ka’u Omishaa fi Beeladoota irraan balaa hamaa gahuu irra darbee diinagdee biyyatti akka miidhu kan gabaase Maddeewwan Oduu US news fi Asoosheetid Pirees. Gabaasaan Alamaayyoo Qannaa ti.


SILGAANAN GUDADHE ———————————– ganama irraa kaaseen sirriin of hubaadhe Enyummaa koo baruuf maati koo gaafadhe Ammaan yoon egaale itti gaafatamumma fudhe Sirrin daba hin qabuu fulduraan millaadhe Shiraaf bakka laanne tokkummaaf ol jedhe Oromummaa cimsuuf waadaadhan qabadhe Irbuu dhugaas seenee lapheeti fudhadhe Amma booda ka’e bagumaan dhaladhee Na ilaalaa kunoo waa kootin tapadhe Yeroon xiqqoo turuus huccuu isaa hodhadhe Seenaa duraan darbees waaee isaa qoradhe Enyummaan koo mali jedheen of gaafadhe Ofumaaf deebisee an oromoo jedhee Isaan anaa gadiis itti hime jabaadhee Kanaafan of baree “”””silgaanan gudadhee”#2 Of ta’e akkaan jiraadhu abbaa koon na gorse Dirraaf lafee kan koo oromumma itti goobse Onnee oromummaa na keessati magarsee Tiruuf kalee kan koo isumatu isatu bilcheese Duguguruu dugdaaf da’oo itti naa marsee Boontuu oromiyaa jedhee naa mogaasee Maqaa koo bareedduu isaatu naa baasee Waa itti naa maknee oromoon na faarsee Of beekii jiraadhu jedhe natti odeessee Karaa dhugaa jirtuu isumaat naa ibsee Galataan siif galchaa abbaa koo sii faarse Innii leenca kooti boone na boonsiisee Ganamaa jabinnii jedhe isaan naa ibsee Harmee koos hin dagaadhu isitu na deessee Oromummaa dhugaa keessa koo na keessee Atis naa jiraadhu silgumaan as geessee””””2 Ollaan koo na barran ormis waa naan taatu Akkan gadaa qabuu hunduu haa hubatuu Sirna ittin bulmaata kan nama hawwatuu Bara saddet saddeet kan wal jijjiraatu Bokkuun seera tumee kan gadaan bulfaatu Achirraan dhaladhee maalif hin agartuu? Biyya oromiyaa saba oromoo guutuu Biyya uumaan tolte kan nama marartu Yeroo keessaa deemtu oonnen si dhaahattu Kan jaalala cimaan oonnee kee boojituu Oromiyaadha barii biyya magariituu Achi irraan dhaladhe kan “”silgaan beekamtu Diqqoo nan tuffaatin at daaimaa jettee Of baruun ammaani kanatu na mijatee Oromummaaf jechaa harmen koo midhamte Enyummaa keef jechaa abbaa koo tumamtee Waa tumamtee hin hafnee lubbuun weregamtee Dhugaa kee falmachuun shira sittii taatee Ni galaafatamtee dhugaan awwaalamtee Dharri bakka argaatte wal dhalte baayaatte Kanuma irraa kaate if barii naan jettee Akka nan mulqinee asxaa sitti taate Ganamaraa kaate anuma gorfaattee Kuno of sii baree beekumsaan na guutte Ati bar gootumaa “”silgarra na umtee Yeroo lafaa kaatu silga nyaatte bartee Oromoorraa dhalattee of bartee jiraattee Dhugaa keet jettee addunyaarra boqattee Ofii biyyaa nyaattee ana jiraachiftee#2 Waa sii dhabeen hafnee firootalle qabaa Dhaamoodhes hin hafnee jiraa akka jabaa Naa jiru oromoonni dammen kush jalqabaa Kan naa yaadu akka haadhaaf abbaa Siin yoon dhabee jedhees seena ken olqabaa Sinaan boonaa sumaan faarsa abbaa Sumaa adduunyaan koo jalqabaa” Anis dedemaara gumaa keen barbaada Anaa miti barii oonnee koorra maddaa Garaa kotu boyaa keessa kootu gaddaa An dhalchuu keeti baayye isaan gammadaa Narraa du u keetif hedduminaan gaddaa Kuno yoona gahee gumaa kee barbaada Lafaa irraan figaa utaala akka fardaa Dhigaa diinaa cobsuuf heddu isaa na sardaa Lubbuu diina baasuuf halkan guyya aada”” Maalif of dagannaa oromummaa irraanfanne Ganamaan ol kaanaa oonnee jabeeffaannee Tokkoo taane kaanaa harka wal qabanne Daimmaan dargaggoon osoo ijoolle jennee Dhiiraaf shamarrani osoo adda baafnee Jaarsaaf jaarti jenne osoo adda qoonnee Amantiifi naannoo jennee osoo wal tuqnee Oromummaaf jecha walumaan qabsaanee Gantuun balleesinaa osoo wal kabajnee Silga badee jiruu tokkummaan deebisnee Oromoota nyaata silgumaaf wal tuqnee Keenya silgi orumummaa isatti waahin fidne Kan namas hin feenu keenya kan barbaanne Maaltu isiin joonjeeseee maaltu nu facaasee Maalif wal hin feene maalif moodoo dabsee Guddaa bara amma maltu jajalisee Daimmanuu ka.ani isaan maalumatu jallisee Dhadhaa baksii jennan maaf ibidda buste Silga nyadhu jennaan maalif ormaaf laatte Ati ofi hin beektuu maalif of dagattee Oromummaa kee.maalumaaf jibbiitee Jiisaa diinaa dhuguu nadhi dhugaa seete Hambaa galtuu nyaachu silga sit fakkaate Lakkii mee nu dhisi nu maaluma seetee Ilmoo kee kan guddiiftee oromumma itti feete Yeroo of dagattuu maaluma of seete Mee duuba kee ilaali yaadi yoo of taate Oromummaan dhigan hin taatu jette jette Maqaa guddaas qabaa kush irraa dhalatee”” Akkaam nagaa jirtuu saba koo nagumaa Bagumaan dhaladhe jabaadha yaa namaa Carroo koon barbaadaa annis bara ammaa Daaima naan jettu yaa namaa yaa jamaa Eyyoo an daaimaa of bareraa ammaa Falmataa jirallee sirriitti walit himaa Ganamas galgalaas walit dhufnee gamaa Halkanif guyyaa kadhata rabbuma Ilmaan oromoota hundumaatu raafamaa Jaarran dhuf darbaa haraan gaggeefamaa … .. .. .. barreesaaf qopheessaa Sabaan-boon Firrisaa Ahmed biyyaajedhaa Baraa wal barsiisaa Oromoota hundaayyu Silgaan wal haa gahaan Jedhaa naa ebbiisaa ..qubeen itti fufaa…… ..qubeen itti fufaa…… 12/8/2014(A,C) Galatomaa!


Barataa Oromo kan fannifame reeffi ganama argame

Quba qabduu yaa lammii koo?? Barataa Universty walloo kaanbaasii dasee dirree kubbaa miilaa keessatti fannifamee reeffi isaa argame kun maqaan isaa #Rabbirraa Biloo jedhama Iddoon dhaloota isaa #shaggar dhiyaa aanaa Gindabaratti dhalate Garuu akkuma kutaa kudha lama xumuretti qabxii gaarii fiduudhan gara unv.walloo kaanbaasii dasee gahee muummee barnoota Health Science barataa waggaa 1 ture garuu barataan kun sabboonaa fi barataa cimaa waan taheef eenyummaa saba ofiitin boonaa fi harka alagaa jalatti kan hin kufne nama sabaaf dhaabbatu ture Mootummaan wayyaanee garuu waan cimina isaa argiteef barataa kaba gaafa kibxata caamsaa #04 bara #2015 rarraaftee ajjeeftee ganama reeffa isaa akkuma ajjeefteen biraa deemte ijoolleen oromoo akkuma dhabaniin polisii moorichatti beeksisanii ganama barbaadurra gadi taa’an garuu waan isaan hin eeginitu isaan qunname Osomaa hin fagaatin achuma dirree kubbatti isaa fannifamee rarra’u arginaan polisii fi bulchiinsa unverstitti beeksisan Bulchiinsis homaa hin dubbanne garuu ijoollen oromoo reeffi barataa kanaa qoratamuu qaba jennaan Mootummaa fi bulchiibsi unvaristii wallos yoo maqaletti ykn Hospitaala minilikitti qoratame malee iddoo biratti qoratamuu dhoorganii jennaan reeffi barataa kanaa osoo hin qoratamin gara maatii isatti galfame Yaa lammii koo walquba qabnaa??? Diinni keenya durii fi harras nu jalaa gafaa hin jiru maaloo maaloo maal waliif taana?? Hamma yoomitti teenyee haga mana keenyaa nu guuran eeyna Yaa lammii koo nutu tafaa jira malee diinni keenta rafaa hin jiruu beeki Gaafa ati firaasha gaarii bitadhe jettee irratti olbaate diinni kee akka si jala jiru hin dagatin Yaa lammii koo harka walqabadhuu ka’i Gadaan gadaa bilisummaati Maal eeyda ree? Diinni faana sabaa akka dhahaa jiru beekuu qabna Falmannee lollee ofirraa kaasuu qabna Maaloo haga yoomii wal awwaalaa oolla? Maaloo haga yoomii alagaan OPDOn waltaatee dhiiga keenya xuuxxi Wayyoo wayyoo wayooo


GABAASA GUUTUU – Korri Gamtaa ABO Amerikaa Kaabaa Bara 2015 Milkiin Xumurame

================================================== Korri Gamtaa ABO Amerikaa Kaabaa Kan Bara 2015 Milkiin Xumurame. (GABAASI GUUTUUN) akka itti aanutti dhiyaatee jira: Addi Bilisummaa Oromoo erga caasaa isaa biyyoota alaatti bifa haaraan diriirsee asitti Korri Amerikaa Kaabaa inni 19ffa bara 2015 magalaalee lakkuu, Minnesota keessatti bifa adda addaan Hagayya 4 – 7tti geggeeffamaa ture milkii guddaa argachuu isaa qophessitootnii fi hirmaattotni mirkaneessan. Kora waggaa ABOn bifa kanaan bara 1996 irra eegale cinaatti qophiileen Oromoo biroos kanneen akka wal-dorgommii Kubbaa Miilaa (OSFNA) Federeshinii Sporti Amerikaa Kaabaatiin qophaawan wal-cina deemaa as gahuun carra ittiin ummatni Oromoo wal-gahu banuu irra darbee torban Korri ABO itti taasifamuu fi akkasumas wal-dorgommiin sporti itti taasifamu TORBAN OROMOO ta’uun ayyana waggaa dhaabbata ta’aa dhufuun bu’aalee walitti dhufeenya Ummata Oromoo ABOn taraare ta’utu himama. Torban Oromoo magalaalee lakkuu kun waluma galatti qophii Hagayya 1-8tti Kora ABO wagga, waldorgommii sportii fi qophiilee Aada fi bashannanaa kan artistootni Oromoo Adunya mara irra itti hirmaatan ture. Korri ABO kan eegale Hagayya 4, bara 2015 galgala sirna baninsaa Irbaata WBOn yeroo ta’u sagantaan Irbaata WBO madda galii maallaqaa kan guutummaatti Waraana Bilisummaa Oromoof oolu ta’ee, kunis haala tilmaamameen olitti milkaa’uun addeeffame. Hagayya 5 fi 6, bara 2015 Korri miseensotaa kan Amerika, Kanadaa fi akkasumas Auropaa irratti argaman mooraa University Minnesota galma Anderson keessatti geggeffame. Miseensotni, Qondaalotnii fi Hoogganni sadarfkaa adda-addaa kan irratti argaman korri miseensotaa kun guyyoottan lameen kana gabaasaa hoji kan wagga erga dhaggeeffateen booda hanqinoota fi jabinoota gabaasaalee irratti maree godhuun gudunfe. Itti aansuun dhimmi Dhaaba ABO kan keessa fi alaa, dhimma Jaarmiyaa, dhimmi tarkaanfii waraanaa fi akeeka baroota dhufuu irratti marii gadi-fageenyaan taasisuun murtii fi ejjennoolee dabarfatuun Korri Miseensotaa goolabame. Hagayya 7, 2015 Korri waliigaalaa Hawaasa Oromoo bal’aa hirmaachisee akkasuma bakka deggertootni, miseensotni, hooggantonnii fi hayyuuleen garagaraa argamanitti bifa hamilchiisaan geggeffame. Guyyaa kana barnootni bal’aan haala Dhaabota Oromoo wali-galaa fi dhimmi ‘Master Plani’ Finfinnee balaa akkamii akka qabuu fi qabiyyeen plaanichaa gad- fageenyaan barsiifame. Dr. Asfaw Bayyanaa San Diego State University irraa akkasumas Dr. Gizaachoo Teessoo University of Texas irra barnoota bal’inaan kennan irrattis dabalatee hawaasicha mariisisan. Walgahii ummataa guyyaa kanaa irrattis Videon WBO jaalli tokko ji’a lameen darban keessa Kanadaa irraa ka’ee Zooni Kibbatti qaamaan argamuun haala WBOn zoonichaa itti jiru bal’inaan fidee dhufe agarsiifame. Irra caalaa Video kana irratti dhaamsa miseensota WBOtu dhaggeeffatame. Waligala Ibsa Hoogganaa, murtii miseensotaa fi dhaamsa Miseensota WBO irraa kan addatti calaqqisu xiyyeeffatnaan hojii dhaabichaa addatti gara tarkaanfii waraanaa babal’isuu fi of-ittisuu irraa (defensive) WBOn garaa haleellatti (offensive) tarkaanfachuun QBO ABOn hogganamu boqqonnaa haaraatti ceesisu akka ta’etu mirkanaa’e. Guyyaa kana irratti Ummatnii hamilee dhaan deggersa WBOf kan oolu battala sa’a tokko hin guutne keessatti $56,000.00 (Doolara kuma Shantamii ja’aa ol) gummachee jira. Gumaachi kun galiiwwan Galgala Hawwisoo irra argame, $4,500, kan galii Tikeeta irbaaata WBO irra argame gara $10,000.00 ol, akkasumas galii gurgurtaa meeshalee adda-addaa irra bakka dirree kubbaatti taasifame irra argame utuu hin dabalatin ta’uun beekamee jira. Bara kana Torban Oromoo miidhagsuu fi milkeessuu irratti qindoominni ABO fi OSFNA waliin godhame kan fakkeenya ta’uu fi kan nama boonsu ture. Qophiilee adda-addaa torban guutu deemaa turan keessa hanga danda’ametti kan ABO fi OSFNA akka wal-irra hin buune tattaaffiin taasifame qindeessitoota gama lachuun turan kan galata gudda isaanif taasisu ta’uun hubatame. Qindoomina kanaan bakka Stadium OSFNAn wal-dorgommii Kubbaa Miillaa geggeessaa ture keessatti galii Waraana Bilisummaa Oromoof kan oolu meeshaaleen asxaa ABO qaban garaa garaa akka gurguramaniif ifatti kan buufata ykn Suuqi qabaachuun hayyamameef buufata ABO/WBO ture. Bifuma kanaan guyyaa 8 guutuuf (Haggaya 1 – 8) gurgurtaa meeshaa geggeeffatuun galii guddaa WBOf maddisiisuun akka danda’ame kanneen Koree Dinagdee WBO geggeessan addeewssan. Sirni cufiinsa Kora Gamtaa ABO Amerikaa Kaabaa kan bara 2015 kan xumurame Jimaata Hagayya 7, galgala Hawwissoo Aadaa fi wallee warraaqsaan dhiichisaa Artistootni Oromoo hedduun irratti argamaniin ture. Injifatnoo Ummata Oromoof! ABOn Kallacha Qabsoo Bilisummaa Oromooti!! Koree Qindeessituu Kora Gamtaa ABO Amerikaa Kaabaa Hagayya 8, 2015 Minneapolis/Saint Paul, Minnesota


ABOn Oromiyaaf Sodachisaadhaa?

Durii durii warri Toophiyaa ABOn Toophiyaa diiga ja’anii nurratti olola oofaa turan ni yaadatama. Mootummaan TPLFs akkasumatti yaada habashoonni Oromoo irratti oofaa turan san fudhatanii rakkoolee keeysa keenyaa qoratanii akka ragaatti mootummoota addunyaa ittiin amansiisaa jiru. Sababoota kanneen keeysaa Oromoon akka Oromoottu wajjiin deemuu hin dandeenye akkamitti biyyaan/sabaafii sablammii biyya Toophiyaa keeysa jiraatun deemuu dandahu jechuun olola gurguddoo ittiin saba keenyaafii deggartoota bilisummaa Oromoo hamilee cabsuuf galgalaafii ganama hafarsaa jiraachuun nama ijaafii gurra qabu hundaaf ifaadha. Garuu ABON waan kana dhugumaan godhaa jiraa moo ololuma diinootni keenya nurratti oofaa jiran qofaa? Mee wantoota diinonni keenya akka dadhabina keenyaa godhanii itti nuttiin duulaa jiran kanaaf maaltu karaa bane, akkuma beekkamutii ummanni Oromoo osoo ABOn hin jaaramin ykn hin uumamin dura Oromummaa isaanii irratti akka eega ABOn jaaramee kanatti wal quba hin qaban ture garuu tuniis bara 1970 irra hanga bara 1998 ummata tokko kan biyya takka afaan aadaa heeraafii seera sirna gadaa waliin qabu tahuudha wal barsiisee ture. ABOn jaaramuun uummata Oromoo dhabama irraa hanbiseeti Oromoofii Oromiyaa addunyatti beeysisee tun dhugaa diinaafii fira birattiis ifee cululuqee mul’atu waan taheef namuu haalu hin dandayu, haatahuu malee ABOn eega jaaramee kaasee rokko garaa garaatiifii shira qabsoo keeysatti hojjatamaa ture hin qabuu jechuumiti, osoo rakkoofii shirri garaagaraa keessa jiruutu maa wal dandeeysisee hanga bara 1998 deemaa ture? Bara 1998 kora hatattamaa godhameen HDABO Galaasaa Dilboo irra gara Dawud Ibsaati jijjiramuun qabsoo bilisummaa Oromoo fulduratti furgaasuun hafee gara balaa oomishuutti taarkanfate. Bara 2002 hanga 2004tti gareen ABO cehumsaa maqaa moggaafatee gad bahee waraana bilisummaa Oromoo addaan qoodee wal lolchiisee dhiiga waliitiis gannaquufii lubbuu wal baasuu jalqabe. WBO cinaan tokko akka qabsooo gananii diinatti harka kennatan godhe. Yeroo tana WBOn garee ABO QCtin Hoganamtu achumatti akka lanbaa gaaza fixateeti kushuuftee hafte, garuu hogganooni QC abdii osoo hin muratin gara aangoo isaanii tan duritti deebi’uuf qilleensarraan qabsoo itti fufan. Hunda caalaa gara interneetiitin namoota hanga tokkofii barruu garagaraatiin akka ummanni isaan irraa dubbatan godhuudhaan waan aangoo malee wanti qabsoo bilisummaa irraanfatamte. Kanaaf Oromoon gaddaa osoo jiruu madaan madaa irratti dabalamtee balaa tan dur caaltu baadhattee dhufte tandur qacacaa meedhaaphu jettee bara 2008 asbaate tandurii warra kutaa takkatuu aangoof qabsoo keessatti/ABO irratti wal lolaa jira jechaa turre, gaafana haalli tan duriin gargar taate dubbiin maaltu tahe dhiiroo? walumaan hin beeynuu ree uummata Oromoo keessaa akkaan guddaa tahe ykn kutaa lamaatu akkuma jiruun ABO keessaa ABOn nuhi jechuun gad bahan. Hubadhaa guyyaa ABOn itti Oromiyaaf sodachiisaa tahuu isaa itti mirkaneeyfate guyyaa kana. hahaha warri duraan ABO garee Ceehumsaa ifiin je’ee bahees akkuma jirutti jira, wanti garee ceehumsaatiin jechaa turan arraas numa ja’ama garuu Caphni ABO kan bara 2008 adda wanti isa godhu bara 2004 kan tahee warra kutaa tokkootu bolola aangootiif addaan caphe jechaati turre. Warri keeysa beeku hayye eega ABOn amma 3sadi tahuu isaati hubadhaa. Wanti nama dhibu hundi warra QBO Oromootiif mana bahan tahuu namuu shakkii irra hin qabu ture, hanga kun hundi hin dhufin maaltu ABO lama Godhe? gaafii ilmaan Oromoo beekufii baruu dadhaban taate osoo jirtuu yeroo AOB sadaffaa tan kutaa lama irraa jaaramte asbaatu hoo maaltu ja’amee dhiiroo?? Namuu ni yaadata natti fakkaata yeroo itti magaalaan oowitee gama gamanaa shaashaa jettu san ABOn garee shanee anaatu ABODHA ……qis qis qis..ABON garee QC anaatu ABODHA…… qis qis qis .. ABON garee JIJJIRAMAA anatu ABODHA hahaha jechuun hundi osoo waan diinni nurratti hojachaa jiru beekanii paltalkifii meedialee garaa garaa irratti bahanii bookisuu jalqaban. Amma karaan hanga dur caalaa diina kenyaaf baname hin jettanii ree, WBO jiruus kaan ija shakkiitiin laaluu jalqabe, kaaniis isin keenya koottaa nuutu isinitti haqa qabaan faarsuufii itti dhaqanii dawachuun WBO shoorakaa dhumii hin qabne tan bakka itti deemtuufii irraa deemtu hin beeyneen if wal laalchisani akka diini laaftumatti isaan harka kennachiisu godhan. Tanaaf eentu itti gaafatama fudhata dhiiroo, yoom gaafiin tun deebiti??? mee tan tanaa ittuma dhiisa tun qacaca ABO akkamitti OROMIYAAF Sodachiisaa tahee hin jettani sa? Yoo if sobne malee Oromoon takkaan hafteeti jirti, maalif osoo ijaan garuu if sobna! Oromoon akka dhaabaati wajjiin deemuun hafnaan akka hawaasaatiillee walitti dhufaa hin jirtu tun addaan fagaachaa deemuu keenya wanti nuuf mirkaneeysu mallatoolee hanga tokko kaasuun ni dandayama. Eega bara 2008rraa jalqabnee hanga arraati wal gahiilee qabsoof godhamtu adda addatti godhachaa jirti, tun namuutiifu ifaadha. Biyya takka keeysatti hawaasni Oromoo Oromoo fakkaatee waliin jiraachaa hin jiru. wantoonni wal dhabbii Oromoo hafreeysaa jiru tokko aadeemsa warra qabsoo bilisummaa Oromoo hoggananiiti tuniis malii yoo jettan akkuma beekkamutti ABOn garee shaneetiifii ABO QC bara 2014 yeroo waliif galan ABOn garee shanee gumii Saba Oromo ABO garee QC kan aangoof jechaa qabsoo jeeqaa jiru aangoo qooduuf dirqame akka jaarmayaati fudhatteeti aangoos wajjiin qoodattee walii galan hubadhaa ABOn garee QC waraana tokkollee hin qabuu badii balleeysees hin qabu ammoo wantii hubachuu qabnu gareen lachuu badii hin qabanii badiinis idduma isaanii san jirti silahuu namni gaafatuu dandahu wahi jiraa sa? Mee afaa eentu bakka gadhiisaaf bakki isaan barbaadan hoo tami bakka hayyu Dureeti moo Itti aanaadha? Yoo bakkuma hayyu duree nungaafanne tan itti aanaa rakkoo hin qabdu tun laaftuumii warra aangoof bolola hin qabneetu jiraa yoo bololaniis humaa hin fidnii Bultumiin nagayatti jechuuni ja’anii waliif galan. Jarriniis gaafana aangoof bololuu isaanii ummata Oromootiif ifatti mirkaneeysan aangoo itti aanummaa arkannaan osoo hafuura hin baafatiin waliif galtee mallatteeysan. Eega ifii walii galanii booda ABO garee jijjiiramaatiifi dhabbiilee biraa seera itti tuman tuniis akka namtokkeetti ABOtti miseensoomuu nidandeeysu akka jaarmayaatti nuti isin hin beeynu ja’aniin kkkkkkkkk. Tana qofaami ABOn gaafuma dura addaan bahan sanuu nutii warra iccitii teenya baasee diinaaf kennaa tureetu qabsoo keessaa nurraa bahe malee Oromoomiti jechuun osoo hin qaanfatin lallabaa turan, garuu nuti Oromoon gaafa wajjiin qabsoo godhaa turre hin milkoynee arra sabni qabsoo teenyaaf morteeysoo tahe kun nuun adda bahee nuti akkamitti milkooynaa? tana abbaa marqeetu akka itti nyaatu beeka jitti Oromoon qis qis qis. Amma hoo eeysa geenye yeroo ammaatanatti akkuma media garaa garaatiifii sabqunnamtii hawaasaa irratti arkaa jirru garaa garummaan ilmaan Oromoo addaan faffagaachaa jiraachuu isaati, fakkeenyaaf waan dargaggooni Oromoo kan akka Ahmed Bosona baale Bonsaa Margaaitti jiran dhageefadhaa FB irratti. Gama jarmayaatiin hoo maaltu tahaa jira???? Taantu taan daranii akka ja’an sanfakkaati hahahahah, akkuma yaadattan sababaa wallisaa Kadiir Martuu irratti olola oofee amaareysee jechhuutiin Dargaggeeysa maqaan isaa Birraa Gammadii ja’amu SBOn Oromomummaa isaa irra mulqamte kkkkkkk garuu maaltu itti anee? Eega dubbiin media jaaramayaatiin olola wal’irratti oofuu taate eentu eenyuu gadi ree nutiis Gadaa TV qabnaa bar cuulifachoo hahahaha tiyyaatu bishaan bahaaree jechuun warri Gadaa tv osoo Birraan keenya maalif inni Kadiir martuu amaareyse hin ji’iin suduudamaan Birraa Gammadii Oromeeysuuf amna eegalan telefoona qalawu godhuun gaafiifii deebii eegalan mee Birraa Gammadii eenyu gostii tee eenyu lakkawadhu eeysatti dhalatte naannoo itti dhalatte eenyuaaftu qubata??? https://youtu.be/V1JiK08ZqV4:// Hayyee asgeeyse dubbiin mee isin hoo maal jettu garam-deemaa jirti tokkummaan Oromoo??? If gaafadhaa Oromoon hundi eega gosa lakkawachuu jalqabnee booda osoo beeynu diina keenyaaf karaa banuun keenya masterpilani tigreen nurratti hojjachuuf sagnteeyfatte san dursinee hujii irra akka oolchaa jirru tilmaamuun nama hindhibu. Hundaafu karaa lama kan akka laga mormor baqayfamee deemaa jiru haalduree tokko malee daddaffiin cufuun waan warra qabsoo bilisummaa Oromoo hooganaan irraa eegamutaha yoo san hintaane ABOn diigamiinsa Oromiyaatiif karaa banaa jiraachuu isaa Oromoon hubatee akka waan dandahamee hundaan rakkoo deemaa jirtu tana iffirraa fala itti godhuun dhaammadha. waan dubbiftaniif galatomaa hanga yeroo biraa walitti deebinuu ngy turaa jenna. Qilleensa Oromiyaa.


KWOn dhaabatte jedhuu

Kaayoon isa ganamaa Bakkaf deebite jedhuu Lafeen gootota teennaa Lubbuu godhatte jedhuu!! Gara mana kankeetii anaa dhufu deebitee Mallattoo Xophiyummaa baga’firraa mulqitee Xophiyummaan nuun h’taatuu baga jaraa gadhiiftee Dhaamsa gootota teennaa baga haarayoomsitee Lafee gootota teennaa baga lubbuu itti goote!! Sobanii si oofanii Harka si micciiranii Manguddoo fakkaatanii Dhiphinnatti si qabanii Fedhii keetiin maletti Mallattoo Xophiyummaa Kokketti si diranii Akkuma korma loonii Magaalaa sidhaabanii Guyyaa adiin si gurguran Shira bu’ursitootaa akkamitti wolaaltaa Sabaan maaf hingayiinii Silaa saaxila baafnaa Nutti maaf hin himinii Maaliif kophaa rakkattee kabajaa manguddootaa Maaliif itti Ko’oomtee Ati Bulguun marfamtee Dimookiraasii eeguuf Dubbii nurraa balleesitee Bilisa baasaa keessa Dimookiraasiin hinjirtuu Jiraattullee hiqabaattuu Akkamitti dagattee Ati adaa dhugaa qabdaa Dhugaa maraatte qabdaa Maaliif sabaan hingeennee Ammas rakkoon hinjirtii Ka sabni quba hinqabne Rakkoon guddoon Kat’himachuu hindandeenne Himachuuf mirga hinqabne Naa gala!! Aduu baasuuf Hagana h’eedduu silaa Bikka kee haarakkadhuu Aduun bayuuf jiraattii Sab’kaasi jajjabaadhuu Si gorsaa dhageeffadhuu Arma booda beekkadhuu Goota mala gaafadhuu Tartiiba hujii baafadhuu Xiinxalli ‘riskii’ fudhuu Najalaa h’gowwominii Wolaloo hinseehinii Gorsa kiyya hintuffatin Iyyii iyya dabarsii Miidhama Saba keennaa Biyya lafaatti ibsii Tigireen tola h’beettuu lola irratti labsii Cinaa kankee dhaabaannaa Miidhaan nutti jabaattee Hegeree tenna feenaa Qoricha garbuma’aa Akka bakkalcha urjii Si ibsachuu barbaannaa Koottuu ol nuu dhihaadhuu Akka goottan darbanii Mudhii zinnaaraan hidhuu Akka Leencaa bookkisii Leenca ta’uu kee garsiisii Aadaa teenna deebisii Oromoo abdachiisii Mataa kee ol qabadhuu Kakuu kee harayoomsii Akka feetee dubbadhuu Mana kee qulqulleessii Malaan nyaattuu facaasii Karaan biraa hinjiruu Saba qabsotti hiriirsii Mata-dhaabduu caccabsii Ajaja feete baasii Qabsotti nu luuccessii Bulloo Baatii


Koree Qopheessituu Jila Qabsaawota( ABO)

Caamsa 3, irraa haga Waxabajjii 6, 2015 Waajira Hayyu Duree Adda Bilisummaa Oromootiif Akkuma hubatamu Miseensi Gumii Sabaa Adda Bilisummaa Oromoo Jila Qabsaawotaa kan bara 2015 milkeessudhaaf jecha, Itti Aanaa Hayyu Duree ABO dabalatee Koree nama jahaa uf keessa qabu Adoolessa 24, 2015 utubee jira. Jilli Qabsaawota 2015 boqannaa galmee fuula haarawaa Adda Bilisummaa Oromoo keessatti bu’uuressuudhaaf waan deemuf jecha, dirqamni Gumii Sabaatin Koretti kenname kun hagam takkas ulfaata ta’us, carraa kana fakkaatu argatanii dhaaba ufii tajaajiluun eebbifamaa ta’uu hubatuudhaan dirqama itti kenname bifa asii gadii kanaan hin jifannoodhaan marii Jilichaa goolabatuun dandahamee jira. Ijoowwan Dubbii : 1.1 Koree Qaama Kana Geeggeessu 2, Heera Bulmaata Walgahii irratti guyyaa fi yeroo jedhametti argamuu Waan irratti mari’atamu sirnaan labsama yookan miseesnotaaf dhaqqaba. Qaphxiin marii hunduu walhubannaan akka ta’u yaalama. Yoo saniin mataa hidhatuun hanqatame sagaleen dabara. Eennuu Sagalee wayyabaatif masakamna. Hujii keessaa haala iccitii hordofna. 2.1, Seerri Bulmaata Qaphxiiwwan laakkobsa 2 jala jiru hunduu huji irra . Yoo hujiin mul’atuun hanqatame, yeroo duraatif dinniina wajjiin gorsi kennama. Yeroo lammataa dhir’atee yoo argame, gaafi tokko malee Koreen kuni qaama seeraf abboomuu hanqate hujii irraa dhaabuf miga qaba. 3.1 Marii eessa eegala Qaphxii 3.1 irraa haga 3.18 kan Koreen Jila qabsaawotaa duursitee ufii isiiti irratti marihatuudhan waan fala ta’a jettee amantus tilmaamtee jirti. Isaanis: 3.2 Sagantaa Dhaaba Bara 2012 sagantaa keenna jijjiiruun haga tokko sabaa fi sab-lammoota biratti oromoo wajjiin waa hojjachuun akka dandahamu bohaartii kennee jira. Garuu kan nama miidhe dagatus kan miidhame hin irraanfatu mammaaksi jedhu waan jiruuf, haguma feenes nuti lammii itoophaa ufiin jennus, warroonni abboonni isaani foon ummata oromoo nyaachaa turanii fi gabroonfataa turan, abon polotikaaf sagantaa isaa jijjiire jedhe malee onnee irraa hin dhufe jedhanii shakkuu fi yaadun isaani beekamaa ta’uu hubanne. Kana kan mirkaneessu, sabaa fi sab-lammoota irraa miseensa ta’uudhaf namni tokkos gama dhaaba keenna as hiquu dhabuudha fi saantima diima tokko dhaaba keennaf hiixatuu dhabuun isaaniti. Bifa dhaaba polotikaatin maqaa itoophatiin warronni socho’anis, oromoon akka ilma biyyaatti dirqama gibiraa baasu fi qawwee baatuu irraa kana hafe mirga aangoomu fi abbaa biyyaa ta’uudhaf ulaaga tokkos dhaabbota habashoota biratti akkan qabne hubanne. <!–-nextpage–-> Namoonni kaleessa bifa hoogganumaatin sagantaan dhaaba keenna akka jijjiiramuuf irratti hojjataa turan, kan akka Hassan Huseen, Leencoo Baatis dabalatee, Amiin Jundii, Xaahaa Tukoo fi Harcaatonni akka Jeneral Haylu Gondaa, Dr. Nuuro Daddafoo, Qaasim Abbaa Nashaa fi xuuxilloonni isaanii hundinuu, walhubanna dhaabdi keenna Aljee wajjiin godhe, bifa walii galtee fakkeessanii ummatatti dhihaatu fi olola bifa saniin deema ture kamuu odoo argan waan hin argine uf fakkeessanii dhaabdi keenna xurii akka laaqatu itti dhiisun isaani, irra hedduu Oromoo biratti dhaabdi keenna Amaaratti waan gale fakkeesse jira. Kanaaf haalli sagantichaa saba keenna irraa nu moggeessu isaa hubannee jirra. Odoo humna hin jabeeffatin nutti fakkeessanii akka waraabessaa gaafa nu ciniinsisuun isaani wareegama guddaa nu kaflchiisu isaa hubanne. Kanaaf jecha, duursinee fedhii saba keenna fi gaafi barattoota Oromoota deebisuudhaf jecha, Sagantaan itoopha dimokraatoytuu taate arguuf qabsoofnaa fi ummanni oromoo lammii itoophati jedhu kun Jila kanaan wayyeeffamuu akka qabu gadi fageennan koreen tuni irratti mari’attee jirti. 3.2=Gadaa Hoogganaa yookan Kora Sabaa/Jila Qabsaawotaa Gadaan hoogganaa yookan koraa waggaa afur afuriin ta’uun yeroo, sammuu fi diinaggee waan gaafatuuf gama waggaa 8 achi hiquun haalota tuttuqaman kanniinif furmaata ta’a. Ummanni oromoos lafa irratti waa garsiisu malee kora jechuudhaan waggaa afuriin walitti dhufuu kana irraa hifatee jira. Gama biraati sirna gadaas hordofuu ta’a waan ta’eef, jilli kun furmaata akka itti kennu dhiheessina. 3.3-Alaaba Alaaba qabnu tanaaf jaallan hedduun wareegamuun hubatamaadha. Akkuma san mana miseensotaa fi deeggartoota hunda jiraachuunis beekamaadha. Garuu dhaabdi maqaa abotin socho’uu waan heddummaatef jecha, alaaba abo biraa irraa adda nu godhu qabaatuun barbaachisaa waan ta’eef. Seena kaleessa bara 1973 dura turee fi kan achi boodas yaadatuudhaaf jecha, laaba gadaatin yooggabifame seenaa hundaawu gabbisuu ta’a jennee amannna. 3.4= ABO yookan Maqaa Dhaaba jijjiiru <!–-nextpage–-> Akkuma beekkamu maqaan kaayoo dhaabaa ibsa. Maqaa kaayoon ala moggaafachuun hin dandayamu. Oromoon kaayyoon teenna maali jedhee bareechee beekuu qaba. Kaayyoon keenna dararamaa fi hacuuccaa hangana hin jedhamne jalaa ufii fi saba keenna baasuudha. Burqaan hacuuccaa kanaa, diinni keenna biyyaa fi qabeenna Oromoo humnnaan fudhatee, nama keenna keenna tumee bulchuu yookin gara habashummaatti jijjiiruu fedhii godhatee, kanuma kaayyoo tokkummaa biyyaa jedhuun gaafa Afrikaa unkurudha. Ummanni oromoo maqaa ABOtiin ajjeefamuu fi biyya isaa irraa baqataa jiraachuun eennufuu ifaadha. Kanaaf jecha maqaan kuni akka tuqamu deeggartoota fi miseensonni irra hedduu kan hin feenef. Garuu ABOn waan heddummaateef, dhaabdi kamuu garee ta’uu irraa hin bahu. Jaalatamuun isaa akkasumatti ta’ee gama biraatin hoo akkamitti laalama kan jedhu yoo keessa deemnu bifa asii gadii kanaan xiinxalluu yaallee jirra. 3.5= Sabaa fi Sab-Lammoota birratti maal fakkaata. Yoo kan yaadatamu ta’e, diinni ABO sadi jedhamee dhaaba kanaan barsiifamaa ture. Amaara, Adaree fi Somaaledha. Kanaan wal qabatee yeroo documentariin saba amaara irratti ABOn hojjate jedhame himatame, hoogganoonni ABO haala san mormatuu odoon taane akka deeggartoonni dhaabichaa dalaganitti deebi kennuun kan yaadatamuudha. Kana irraa ka’uudhaan adareen saba xiqqaa biyya san keessatti waan ta’aniif uf duraaf miidhan ummata oromoon isaan irra gahuudhaaf deemu kana fakkaata jechuudhan Turkiin walitti hidhata qabaatun isaani dhokataamiti. 3.6= Oromoo Biratti hoo haalli isaa maal fakkata yoo jennu bifa asii gadii kanaan keessa deemu yaalle. A,Guyyaan abon Sumudaa yookan Naqarsa hin fayyine ummata ormoo biratti aragatuu eegale, Du’a Baaro Tumsaa sababa ka’uumsa bittinnaawu godhatuu irraa kan ka’eedha. Achi booda ifattis ta’ee karaa hin beekamneen ilmaan oromoo fi qabsoo sabichaa laamshessuu bira kutee sadarkaa du’aatin isa gahuu irraa kan ka’e jijjiirama dhaaba keessatti akka finnuuf tarkaanfi nu akka fudhannu nu taasisee jira. Wanni jala muramuu feesisu, Jaal Baaroo Tumsaa bifa saniin du’uun isa irra hin turre. Eega du’e tarii qaamuma tarkaanfii san fudhate irratti murtii barbaachisu fudhatuu irraa kan hafe, qabsoo diina irratti godhamuun male oromoo irratti qawwee garagalfatuun jala qaba diigamiinsa abo fi deeggartoota isaatif balbala hin cufamne banuun irra hin turre. Eega haalli sun dhalate, keessattuu Qoodamiinsi oromoota naanno harargee san irraa kan eegale ta’uun hubatamaadha. Sababaa lola kanaatif jaallan hedduu qaaman dhir’atanii fi kan lubbuu isaani dhabanis laakkobsa hin qaba. Kanaaf, jibbunus jaallannus sababa biraatis makatee, oromoon sababa adda addaa fi tooftaa hin beekamneen haga har’aatti Gumaa Jaal Baaroo Tumsaa baasa akka jiru kan hubatu namoota gabaabadha. <!–-nextpage–-> B,Itti aane Buqqa’iinsa ibsootiinis haga tokko qoodamiinsaa fi wal irratti duulun uumamee jira. C,Kan biraa Fottoqiinsa qaaccatiinis yeroo dheerallee fudhatuu dhabu, ilmaan oromoo afaan qawwee akka walitti deebifatan taasisee jira. Rakkoon haga abon booran keessatti gadi dhaabbate edduu oromoota booranaatti fide, aada kaleessa ilmaan booranaa wajjiin qabaata turte keessa seenudhaan xurii hin dhiqamne kaayee jira. D,Oromoon kaleessa haga abon hin dhalatin, fagotti waliif kabajaa qabaataa ture. Kana yoo jennu walitti bu’aa hin turre jechuu odoon taane kabajaa waliif qabaata ture jechuudha. Haga dhaabdi kuni biyya keessa sochii jala qabe, kutaa fi amantaan wal qoodu jala qabe. Dabarsee diinaaf wal kennuu aada godhataa dhufe. E, Afooshaan yookan keetti du’aa fi jiruu kan oromoon biyya alaa jiru yeroo gaddaa fi gammachuu wal bira dhaabbatuuf jaaratu tokko yoo uumame harka diinas makatee gaaddisa ummanni keenna mataa walitti qabatuudhaf bu’uuressu kamuu diigu hujii godhatuuni isaas hubatamaadha. Akkuma Habashoonni nu malee kan biraa hin jiru jedhan warrii abo geegessaa tures nu malee kan biraa hin jiru waan jedhu aada godhatan. C, Jijjiirama haga goone boodas odoo akka duraani namuu dirree jiraate, nuti warra waltajjii kana irra jirruu fi irra hedduun miseensota keenna qaata lafee taane hafne. Akka duraani nama mogochuu fi ufumaa wareeganii booyanii boochisuu yeroon waan irra dabreef jecha, tokko hooggana keenna maqaa xureessu, hoogganoota akka luqqa’an taasisu, miseensota bittanneessuu, jijjiramni haga dhalate caalatti oromoon ifa bahee wal qoodu jala qabe. Keessatti gadi bu’udhaan akkuma oormoota haragee fi booranaa ganda gandaan adda ciraa turetti oromoota arsiille uf wallachisee, uf wakkachiisudhaan wal maaxarsiisuu kan dandahe maqaa dhaaba kanaatiin kan ta’eedha. Oromoota arsii baalee fi diida’a jechuu bira kutee baleen bakka sadihitti addaan qoodudhan, Ummata gammoojjitiin ( Miigo), kan Baddaatin (qottuu) fi kan Gadabiin (gadaboo) haal jedhu eddutti uumudhaan saba baradheeraf diina isaa tokkummaan dura dhaabbataa ture garraa fi duuyda walitti godhuudhan akka naanno qofa odoon taane ardaa fi maati keessa gadi seene du’aa fi jiruu keessatti wal bira dhaabbatuun haga hanqatamu kan taasise dhaaba nuti keenna jennee bara dheeraf itti amannee deemani turreedha. Kutaawwan shanan caalatti akka wal qoodan taasisuun abo hubatamaadha. fakkiif, harargee, diida’a, bale, booranaa fi wallagga. <!–-nextpage–-> E,Seenan isaa bara 1973 jechuu irraa kan hafe eennutu abo hundeesse kan jedhu haga ammaa qilleensa keessa kan jiruudha. Fakkiif, akka warri dhaaba kana bara dheeraf hoogganaa turan jedhutti, macaa fi tuulama irraa kan maddeedha. Gama biraatiin jeneraal Jaarra abdulkariim fi elemoo qilxuu kan hundeesseniidha. Akkuma haaji Huseen Suraa jedhan seenana fi hujiin abo akka siribiiti. Siribiin adaduma achi itti deemaniin dhabamaa deemti. Abon dhaaba Maqaa himannaan itti heddummaatu, maqaa xurii qabu, maqaa dulloomee fi yeroon irra dabre ta’us haga tokko ummanni oromoo akka jaalatu hubatamaadha. caalatti dubbiin amma harkaa dhaaba keenna qabu haalota inni qabu odoon taane, namni hunduu isa maqaa godhatuudhan ummata oromoo afaanfajjeessu kana waan ta’eef waan dhaaba keenna adda godhu akka qabaannuuf Jilli kun falaa akka barbaadu dhiheessina. 3.7=biyya ollaa biratti Somaale, rakkoo uumudhaan 80 keessa Ziyaad Barreen uf irraa baasu Dhuma 80 Maqaa jaal Nadhii Gammadaatin Somaaletti deebi’uun wana dandahameef Ziyaad Barre gammachiisuudhaf jecha Somale Landin walitti bu’uun kan beekmauudha., Jabuuti wajjii walhubannaa qabaatu dhaaba keenna wayyaane gabaasun yeroo hubatame Jabuutinis uf irraa ugguruu Sudaani, Abo fi Dargiin adda jireenna qabaatu dhabuu yeroo hubatame uf irraa baasu Sudan kibbaatin walitti bu’uu Kenya birattis xuraawa fi komatamaa ta’uun isaa dhokataamit. Biyyoota kanniin mufachiisun isaa oromoon gama tokkollee baqatuu fi firas akka hin qabaanneef. Abon gama biyya oromiyaa yoo oldeebi’u oromoo fi saboota irratti duulu Gama ollaa yoo deemu haala firummaa oromoo haphisu irratti dalaguu irraa kan hafe xiyyeeffannaan inni diina irratti qabaata ture dhibbaa heedduu akkan qabne calaqqisuu isaa mul’isaa dhufe. Kana yeroo jennu dhaabdi kamu dogoggora hin hojjatu jechuu odoon taane, kan namoota seera fi sirna dimokraasitti hin amanne irratti tarkaanfii seera fudhatuun odomaa jiruu dhaabdi kamuu olloota isaa wajjin haga dandahametti firummaa uumu yaala deemu isaa garra. Garuu abon oromoo qabsaawu lagatee haala qabsoo ummata oromoo diigu irratti maayii aanu hubanne. 3.8,miseensa biratti. Miseensas hagam takka ati gandaa fi naannoon deemta jechuudhan wareegama kafaluun hin barbaachifne kafalchiisa akka ture beekamaadha. Gaafi guddinna dhaaba waan kaasef jecha hagamtu gurraa fi funyaan irraa muramaa ture. Haalonni asii olitti tuttuqamanii fi kan hafanis inni abon qabu akkuma jirutti ta’ee ammatti maqaa isaa irraa fagaachutti kan nu dirquu dandahe, heddumminna abo irraa garee taanee argamuu fi ummata miseensota keena fi ummata oromoos afanfaajjii keessa waan galaniif. 3.9=Asxaa Yookan Mallattoo Dhaaba Asxaan yookan Mallattoon maqaa dhaaba wajjiin deemunis odomaa beekamuu, abo kan jedhu qabannee yoo kan deemnu taate waan aboowwan irraa adda nu godhu tokko qabaatun murteessa akka ta’etti laalle. Bifa amma jirru kanaan yoo deemne, hujii nuti hojjannu kamuu shaneen keenna jettee ummataa fi miseensota keenna afaanfaajji keessa galchuun beekamaadha. Shaneen olola irratti muuxannoo waggaa afurtamaa akka qabdus dhadhaa irra dibuu hin feesisu. Kanaaf asxa akka qabaannuf jilli kuni fala itti laalu akka qabu dhiheessina. 3.10=laakkobsa hoogganaa Laakkobsi hooggana dhaaba walii galatti 35 akka ta’u laalle jirra. Haala hujiitiif jecha heddumminni hoogganaa firii waan hin garsiifneef 35 yoo ta’e irra bu’aa qaba jennee amanna. 3.11= Koree Seera fi Toohanna Hooggaani walii galatti 40 ta’ee isa keessaa namni shan Koree seera fi toohannaa akka ta’utti laalle. Garuu koreen seeraa fi toohannaa ufumaa sagalee kennee ammas abbaa seeraa ta’uu akkan dandeennes laallee jirra. <!–-nextpage–-> 3.12=walii gala hoogganoota biyya ambaa Walii gala hoogganni biyya ambaa 35 yoo ta’e gurmuun kuun gama biyyaa akka ta’u laalle 3.13= Hooganni biyya -10 3.14=sagalee HD Hayyu Dureen haalota murteessoo ta’an irratti qaama silaa barbaachisuun eega mari’atee booda murtiin yookan sagalee dhumaa qabaata. 3.15=filmaata itti aana hayyu dureef dhiifne Nama itti aana ta’uu dandahu Hayyu Dureen alaa yookan biyya keessaa filatu akka dandahu irra caala ta’uu hubanne.e. Muxaanno abon qabu irraa wanni baranne, qaama lama kan wajjiin hojjatuu hin dandeenne walitti filuun O/Galaasaa Dilboo fi leencoo Lataa qaama wajjiin hojjatuun hafee nagaha wal hin gaafanne walitti filuun sakaalamuu fi caccabuu abo lammataati balaa du’a Baaro Tumsaatti aane. 3.16 =heeraa fi seera dhaaba Heeraa fi seerri dhabaa waan yeroo bala’aa fi galmee adda addaa qopheessuu gaafatuuf jecha, laalamuun seerichaa gumii sabaatiif ta’ee bifa koree itti dhaabutiin ta’uu irra wayyaa ta’uu hubanne. 3.17= Irbuu A, Akkaatan irbuun itti kaayame, jechoota ulfaata waan ta’eef, dhaaba kanaaf hojjachuu waadaa seenu waan garsiisu malee akka lafeen nama cabdutti uf abaarun gaari akkakn ta’initti waan hubatameef wayyeeffamuu isaa hubannae. B, sababaa koreen seera fi toohannaa bakka adda addaa jiraniif jecha, akka barbaachisutti namoota yeroon waada seensisuun rakkisaa ture. Haal san xiqqeessuf jecha, Hayyu Duree fi Itti aanaa Hayyu Duree Koreen Seeraa fi Toohannaa yoo waada seensisan, miseensota gumii sabaa Itti aanan Hayyu Duree waadaa seensisuu bakka inni hin jiretti Dameen Dantaa alaa yoo seensise hujiif laafa ta’uu isaa hubanne. 5= Qaphxiiwwan mariif dhihaatanii fi itti baha yaada marii. Qaphxiiwwna mariif dhihaatanii fi yaada miseensonni qaban <!–-nextpage–-> 7, Unkaa Baala Filmaataf fi Seera isaa 7.1 Sirna Baala Filmaata Sirni baala filmaata dhugaa fi amantaa guutu kan qabu ta’ee argama. Sagaleen baalli dhoysaan kennama. Kanaaf, sagaleen seeran kennamu hunduu laakkawamuu akka qabu koreen jila qabsaawotaa ifatti lafa kaayu barbaaddi. Isa kana hujitti hiikudhaaf koreen godina hunda keessatti akka dhaabbatuu qabdu mariiwwan miseensota keenna wajjiin godhaa turre irratti ibsamee ture. Kanaaf jecha naanno jilli itti godhamu kamittuu nama sadi battalumatti uf keessa bakka buufaman ta’a jechuudha. Namoonni sadeen bakka bu’an kunniin sagalee baala filmaata walitti sassaabanii gama kore qopheessituu jila qabsaawotaa abo guyyaa jedhametti ergan jechuudha. Sagaleen yoo kennamu filmaata waalama irratti kan hundaaye ta’a. Lamaan isaa tuquu odoon taane kan filatame san qofaa bira yookan fuuldura isaatti mallattoon asii gadi kuni kaayama. Qajeelfama kenname kana irraa yoo maqe, sagaleen kamuu sirna qabeessa ta’ee fudhatama hin argatu. Qalama googa (pencil) hin ta’u qalama jiidhaa (pen) qofaan ta’a. Gurraacha yookan bulee qofa jechuudha. Qaphxiiwwan Jilli Sagalee irratti kennatu filmaata dhihaate waliin. 3.1 Maqaa alaaba <!–-nextpage–-> Haalli kora sabaa yookan jila qabsaawotaa godhachuu hin eeysifne yoo dhalate gumiin sabaa seera laalu irratti mirga qabaatu Haalota murteessoo ta’an irratti eega qaama barbaachisu wajjiin mari’atame booda, sagaleen dhumaa kan Dursaa Dhaabaa ta’a Sagaleen dhaabaa sagalee kallacha walabummaa oromoo (SKWO)—— Kan amma qabnu ———————————————- Kan biraa qabaatu—————————————————– Jaaloo ————————————————- Qabsa’aa ———————————————- Guyyaa Jilli Itti taa’e _________________ Bakka Jilli Itti taa’e ——————————– Lakkoofsa nama hirmaatee ——————– Dirqama—————————-Mallattoo———————- Dirqama ——————————Mallattoo———————— Dirqama—————————–Mallattoo—————————- Bakka/ Godina ———————————————————— Ji’a Adoolessa/ July, Guyyaa————————–Bara 2015 8= Xiinxal Walii Gala <!–-nextpage–-> Qaamni gaaddisha tokko, kaayo takka, hooggana tokko,diina tokko qabu, kan bu’aa dhuunfaa hin barbaanne kan saba isaa aangessuuf qabsaawo yaada isaa walii kabajuun heeraa fi seera ufii isaati wajjin lafa kaayateef abboomee yoo hojjate milkitti gahuu akka dandahu koree qopheessituu kora sabaa yookan jila qabsaawota abo 2015 irraa hubannee jirra. jila qabsaawotaa sammuu bilisa taateen bifa kanaan mari’achiifamuun miseensotaa yeroo duraatif waan ta’eef gammachuu isaan qaban garsiise. Yaanni mariif dhihaatu kan murtii ta’ee akka fudhatametti laalu miseensotaa hubanne. Fi jaallan gariin bakka gaaddisa isaani hin ta’initti yaada isaani dabarfatuun jala bultii yaada isaani gurra miseensotaa buufatuuf akka ta’e irraa agarre. Hawwiin miseensotaa hujiin lafa irratti waa arguu akka ta’e hubanne. Akkuma san hawwii fi hujiin waa mul’isuun miseensotaa kan wal hin madaalle ta’us hubanne. Caasaan dhaabaa bakka hundatti sirritti diriiruu kan dhoogge yeroo fi guyyaan qubsuma miseensotaa adda jireenna qabaatuu fi godina godinaan yookan kutaa kutaan Birkiin ramadamuu dhabuun qaama waajjotu irrattis ba’aa ta’uun hujiin dhaaba laafachuu fi jaallan waa hoojatanis jireena isaani wajjiin itti ulfaata dhufuu hubanne. Akkuma san qondaalonni godina garii godinaa fi kutaa keessatti ramadamuunis bifuma kan birkiitin walfakkaatu isaa hubanne. Caasa hordofuu fi iccitiin dhaaba miseensota eddutti qabamuu dadhabuu. Haala diinni itti jiru irraa yoo laallu, jila kana booda caasan waa hojjachuun, ani miseensa, ani hooggana waa hundaawuu beeku qaba haalli jechuu fi iccitii dhaabaa eeggachuu dhabuun, dirqama ufii bahuun yeroma wanni jaalatan qofaa guuttamu fi waan ani fedhe malee sagaleen wayyabaa fi qajeelfamaa fi ajajni hoogganaa hujii irra yoon oollee, seeraaf abboomun yoon jiraannee fi dhaaba quuxessuu fi mufii sirna hin qabneef fuula qabsotti guura deemunii fi qaama seeraf hin abbomne sirreessun hanqatamuudhan haga inni caacaa diiggaa dhaaba keessatti jaaru itti dhiisun fageenna odoon taane kaleennatti dhaaba keenna kuffisuun mamii tokkos hin qabaatu. Haalota dhaaba keenna maaxaran kamittuu Jilli kunii fi Kanatti hoogganni gadaa dhufuu furmaata akka itti barbaadu jabeessinee xiinxallaa keessa galchine. Irra hedduun Dhaabbota oromoo oomisha shanee waan ta’aniif, hujiin isaanii waan ardaa fi ganda keessa malee gama diinatti xiyyeeffatuu dhabuu isaanii hubanne. Kan miseensa shan hin qabne hundi dhaabaa fi hooggana ufiin jechuun isaani karama dhaaba keenna itti dhuunfataniin saniin yoon milkoofne diigudhaaf akka ta’e hubannae. Ilaacha dhaabbota maqaa itoophaan socho’an bifa kamiinuu ta’u haga maqaan immiyyee itoophaa tiiyfametti gaafiin mirgi ummata oromoo fi gidiraan abboonni isaanii ummata oromoo irraan gahaa turanis dhugaa irratti kan hin hundaayin ta’uu calaqqisuu isaani hubanne. haalli gaafa Africa qabsoo keenna irrattis dhiibbas qabaatu, murannee hojjanna taanan aanjan akka jirus nutti mul’ate. Biyyoonni dhihaa bu’aa isaanitiif jecha, wayyaanen cubbamaa ta’uu odomaa beekan haga qaamni humna qabu tokko as bahuuf isuma wajjiin deemu filatuu fi irree malee falaa fi firris akkan jirre hubanne. Dhaabdi keenna jala qabatti wayyaanee waan dimokraasi fi karaa nagaha jedhu waan hubateef, haalli wayyaneen odf irratti hojjatte karaa nagahaa odoon taane humnaan malee akkan jijjiiramne ummanni oromoo waan hubatuu agarre. Akkuma san aangoo karaa nagahaatin waliif dabarsuun aadaa habashoota waan hin ta’iniif, jala qabumattu wayyaane irraa waan akkasii eegun waan wayyaaneen taate hubatuu dhabuu akka ta’e hubanne. 9= Xaarii fi ifaajee marii jila qabsaawotaa. Kan Waajira Hayyu Duree fi Itti Aana Hayyu Duree dabalatee mariin jila qabsaawotaa guyyaa soddomii 35 fi saa’atii 69 fudhatee jira. 10,Galata, dhaamsa fi murannoo Galata. Koreen qopheessituu Jila Qabsaawotaa Koreewwan asiin duraa irraa wanni adda isii godhu, sammuu bilisaatin mari’attee mariahchiisu, wal irratti badii qabaatu fi murannoo qabaatu isitii fi hujii boonsaa waan dalagdeef jecha Jaal Tamaam Baati qalbii irraa galata guddaa galchaniifi jiru. Dhaamsa. Diinni falmaani jirru qaama laafa waan hin ta’iniif, akkuma san Wayyaaneen waggaa 15 aangoo irra yoo turte dhagaa fi lafa googgoyduu malee ummata keenna dachii irratti arguudhaf waan hin deemneef, Jila kana akkuma jala qabnetti haga xumuuraatti yoo hojjanne, galiin jila kanaa wayyeene hundaan buqqisuudhaf bu’uura hundee ta’ee waan argamuuf, isa boodas waloof if murannoon akka hujii itti fuftan dhaamsa jaallaummaa isiniif dabarsa. Murannoo. Qabsoo itti jirru galmaan gahuudhaf, ni jaarmna, ni huumnoyna, hooggan keenna cinaa dhaabbanna, yaada isaa gabbifna, shakkamtoota, yaakkatoota, ayyaannan laallattoota, diinaan mindeeffamtoota fi olola keessa fi alaa kamiifu hin jilbiifannu, rakkoo yeroo gabaaba keessatti keessaa bahuun maluuf jech iccitii dhaaba keenna dabarsinee eennufu hin dabarsinuu fi gargaarsa Rabbiitin ni Moona. <!–-nextpage–-> 11,Guduunfaa Jilli qabsaawotaa gaaddisa dhaabdi keenna murtii dhaaba keenna gimgamaa fi xiinxallaa gahaa booda ejjannoo shakkii fi daddaaqinna hin qabne itti fudhatu waan ta’eef, Koreen tuni waltajjii gargaraa marii sammuu bilisa ta’een eennu kennatuu dandahu qopheessuudhaan miseesota, deeggartoota fi haayyoonnis yaada fi yaaddoo isaani akka keennatan taasiftee jirti. Kan irratti hudnaawudhaan Koreen Qopheessituu Jila qabsaawota ABO furmaata hegeree qabsoo ummata oromootif ta’uu dandahan jettee amantu kamuu uf qusannaa tokkoon maletti dimshaashan lafa kaayudhaan, Jilli kun furmaata akka itti kennu irra deebitee Hirmaattota Jila Qabsaawotaatif dhiheessiti. Hin Jifannoo Ummata Oromoof! Koree qopheessituu Jila Qabsaawotaa Adda Bilisummaa Oromoo Waxabajjii 6, 2015